ZA NJIH NEMA DILEME: Sudijska komisija FSS EKSPRESNO PRESUDILA o spornim MOMENTIMA sa Derbija (FOTO) - Crvena zvezda info\nSrbija / 3183 pregleda\nKošarka / 746 pregleda\nFudbal / 2296 pregleda\nKošarka / 1747 pregleda\nZA NJIH NEMA DILEME: Sudijska komisija FSS EKSPRESNO PRESUDILA o spornim MOMENTIMA sa Derbija (FOTO)\nOdmah posle 159. Večitog derbija oglasila se i Sudijska komisija Fudbalskog saveza Srbije. Predsednik tog tela i bivši proslavljeni internacionalni sudija Zoran Petrović izneo je viđenje utakmice između Crvene zvezde i Partizana, naročito oko spornih momenata i poništenog gola Bena Fardua, odnosno, postignutog Nemanje Nikolića.\n- Retko se oglašavamo oko sudijskih odluka, ali ono što je snimak pokazao, bez posebne analize, jeste da je Crvenoj zvezdi poništen regularan gol, rekao je Petrović misleći na nepostojeći ofsajd u situaciji iz 23. minuta.\nPetrović je naveo da taj detalj, kod poništenog gola El Fardua Bena, "ide na dušu drugog pomoćnog sudije" Milana Mihajlovića.\n- Ostale situacije, kao što je pogodak Partizana, moraju da se analiziraju, jer se ne vidi ko je odigrao loptu pre nego što je došla do Nikolića. To će se tek analizirati, ako je napadujući igrač igrao loptom to je još jedan ofsajd - kaže Petrović.


24, jun – Balkanekspresrb.rs\n-79 – Umro je rimski car Tit Flavije Vespazijan, osnivač dinastije Flavija. Za njegove vladavine izgrađen je amfitetar Koloseum u Rimu, najveća građevina te vrste u Rimskom carstvu.\n-1886 – Umro je ruski pisac Aleksandar Nikolajevič Ostrovski. Njegovo delo (oko 50 pozorišnih komada) predstavlja celu epohu u razvoju ruskog pozorišta i čini osnovu klasičnog ruskog dramskog repertoara (“Šuma”, “Bura”, “Talenti i obožavaoci”, “Unosno mesto”, “Bez krivice krivi”, “Devojka bez miraza”, “Siromaštvo nije porok”).\n-1911 – Rođen je argentinski automobilski as Huan Fanđo (Juan Fangio), petostruki svetski šampion u “Formuli-1”.\n-1912 – Na Olimpijske igre u Stokholmu otputovala je prva srpska olimpijska ekipa – atletičari Dušan Milošević i Dragutin Tomašević. Time je ozvaničeno članstvo Srbije u Međunarodnom olimpijskom komitetu, čiji je član postao Svetomir Đukić.\n-1930 – Rođen je francuski filmski režiser Klod Šabrol, predstavnik “novog talasa” francuskog filma (“Naivne devojke”, “Dvostruki obrtaj”, “Raskid”).\n-1986 – Umro je srpski pisac Miroslav Antić, autor “Plavog čuperka”, jedne od najpopularnijih zbirki dečijih pesama u novijoj srpskoj književnosti.\n-2009 – Umrla je srpska slikarka Olja Ivanjicki (79), jedina žena među osnivačima čuvene grupe “Mediala” (1959), koja je okupila mlade slikare, pisce, filozofe, arhitekte, kompozitore. Realizovala je 99 samostalnih izložbi u zemlji i inostranstvu.


Keln - Hamburger SV, Fudbal - Predlog tip - 18/01 2022\nUtorak, 18/01 - Fudbal, Nemačka, Kup Nemačke\n18/01Keln vs Hamburger SV1X2tip: 1\nU osmini finala nemačkog DFB kupa na Rajn Energiju Keln dočekuje ekipu Hamburgera. Utakmica se igra u utorak u 18.30.\n\_'\_'Jarčevi\_'\_' imaju sasvim zadovoljavajuću seznu do sada, pogotovo ako se uporedi sa prethodnom u kojoj su opstanak izborili tek u baražu protiv trećeplasirane ekipe iz Cvajte. Izgleda da su naučili iz sopstvenog lošeg primera, pa su prvi deo ovogodišnjeg prvenstva okončali u gornjem delu tabele. Posle tri vezane prvenstvene pobede, u subotu je usledio i poraz, ali onaj koji ne boli mnogo, pošto je doživeljen od neprikosnovenog Bajerna iz Minhena. Jeste to bio ubedljiv poraz, bilo 4:0 uz tri pogotka Roberta Levandovskog, ali su sedam dana ranije fudbaleri Kelna doneli tri boda iz Berlina gde su savladali Hertu. Sada imaju šansu da se probiju u završnicu najmasovnijeg takmičenja, a recimo samo da su u dva prva kola DFB kupa eliminisali Jenu i Štutgart, oba puta slavivši na strani.\nSmatramo da slavni tim sa severa Nemačke nema u fokusu učinak u Kupu, i da je njima najbitnije da se vrate u elitu posle pune četiri godine. Prošle sezone je Hamburger otišao daleko u ovom takmičenju, ali na kraju od toga nije imao ništa. Izvisili su za povratak u Bundesligu, a Kup, naravno, nisu osvojili. Čini se da je ove sezone sve podređeno povratku u elitu, mada je ne može reći da ide kao podmazano. Hamburger jeste u vrhu, ali još uvek ipod prve dve pozicije koje donose direktan plasman. Međutim, verujemo da bi u timu iz najveće nemačke luke bili prezadovoljni i trećim mesto i nastupom u baražu, koji im je takođe izmakao prethodnih sezona. U prva dva kola Kupa Hamburger je eliminisao Braunšvajg i Nirnberg.\nMnogo rasterećeniju poziciju što se tiče prvenstva ima domaćin. Keln je daleko od borbe za opstanak u Bundesligi, a to i jeste jedini cilj ovog tima. S druge strane Hamnurger se bori za ulazak u elitu, u Cvajti se vodi velika bitka za dva prva mesta, pa im učinak u Kupu nije prioritet. Zato predlažemo jedinicu na ovom meču, a za pobedu Kelna u kladionici CircusCasino dobija se koeficijent 1.70.


Sport arhiva vesti 13.02.2019 - Naslovi.net\nN1 Info: Džumhur izbacio Cicipasa u RoterdamuN1 Info: Janko: Mrzim ledenu kupku, ali moram kad sam starjoš 6 povezanih\nNBA: Marjanović i Filadelfija poraženi od Bostona, Vučević briljirao, tripl-dabl Džejmsa nedovoljan za Atlantu\nBobi odigrao 10 minuta i postigao četiri poena uz šest skokova. Voriorsi zahvaljujući Durentu slavili, Vučević sjajan. Košarkaši Bostona pobedili su Filadelfiju Bobana Marjanovića 112:109 u nastavku NBA lige. Srpski centar je za 10 minuta na… »\nN1 Info: "Možda nekad škodi, ali daću Bobanu pravu priliku"Dnevnik: NBA: Boston bolji od Filadelfije, Marjanović četiri poenajoš 6 povezanih\nNapadnuti fudbaleri Napretka dolaze u Beograd\nSenegalac Ibrahima Ndiaje i Kamerunac Samjuel Baha biće spremni da nastupe za Napredak u petak u Beogradu protiv Voždovca u utakmici 22. kola Superlige (17 časova). - Fudbaleri su dobro, spremaju se, ušli su u pun trenažni proces. Situacija nije bila… »\nMondo: I napadnuti fudbaleri Napretka dolaze u BeogradVečernje novosti: U Gradskoj upravi prijem za napadnute fudbalere Napretkajoš 5 povezanih\n13.02.2019 Sport, izvori


Putin: Rusija zadovoljna saradnjom sa SAD u borbi protiv terorizma - Sputnjik Srbija\n08:21 23 April 2021\nPutin: Rusija zadovoljna saradnjom sa SAD u borbi protiv terorizma\n11:57 25.10.2020 (osveženo 12:11 25.10.2020) Preuzmite kraći link\nRusija je generalno zadovoljna saradnjom sa Sjedinjenim Američkim Državama u oblasti borbe protiv terorizma, izjavio je predsednik Rusije Vladimir Putin.\nPrema njegovim rečima, dve države sarađuju u ovom pravcu i on je u prošlosti, čak, zahvalio američkom predsedniku Donaldu Trampu, pošto su informacije dobijene iz Vašingtona pomogle da se spreče teroristički napadi na ruskoj teritoriji.\n„Mi, sa svoje strane, pokušavamo da odgovorimo na isti način, imamo takav sporazum sa predsednikom Sjedinjenih Američkih Država, sa aktuelnim šefom države“, rekao je Putin za televiziju „Rusija 1“.\nPredsednik je dodao da bi ta saradnja „naravno mogla biti i bolja“, ali da je generalno Rusija „ njom zadovoljna“.\nUprkos brojnim protivrečnostima u odnosima Rusije i Sjedinjenih Američkih Država, saradnja između obaveštajnih službi dveju zemalja se nastavlja, dodao je Putin.\nOn je dodao da je saradnja u rešavanju sukoba u Siriji dobro poznata i na operativnom nivou, a na nivou rukovodstva vojnih jedinica uspostavljeni su vrlo dobri radni kontakti.\n„Između ostalog, Amerikanci nam prenose informacije o antiterorizmu“, rekao je Putin.\nGovoreći o prisustvu američkih trupa u Avganistanu, Putin je istakao da je Moskva prvobitno podržavala njihovo prisustvo i svojevremeno glasala za odgovarajuću rezoluciju Saveta bezbednosti UN.\n„I dalje smatram da prisustvo Amerikanaca u Avganistanu nije u suprotnosti sa našim nacionalnim interesima“, rekao je Putin.\nPrema njegovom mišljenju, povlačenje američkog kontingenta iz Avganistana donosi mnogo rizika. Rusija će morati dodatno da izdvoji novac da bi održala stabilnost, dok američko prisustvo u Avganistanu doprinosi stabilnosti u toj zemlji, istakao je predsednik.\nStoga Rusija nema potrebe da se bori protiv prisustva Amerikanaca u Avganistanu.\n„I saradnja sa Sjedinjenim Američkim Državama na nivou obaveštajnih službi, uprkos brojnim protivrečnostima između naših zemalja u mnogim oblastima, i dalje se nastavlja“, zaključio je ruski predsednik.\nOd odnosa Moskve i Vašingtona zavisi mir na planeti\nPompeo: Sarađujem sa Rusijom od kad sam radio za CIA\nterorizam, Vladimir Putin


Petković: "Trepča" neophodna za opstanak srpskog naroda - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković: "Trepča" neophodna za opstanak srpskog naroda\nPetković: "Trepča" neophodna za opstanak srpskog naroda\n03.februar 2019. Izvor: RTS\nPomoćnik direktora Kancelarije za Kosovo i Metohiju Petar Petković rekao je za RTS da Priština želi da protera srpski narod, što se vidi na primeru usvajanja nacrta statuta "Trepče". Srbija će učiniti sve da "Trepča – Sever" nastavi da funkcioniše, poručuje Petković.\nPetar Petković je gostujući u Jutarnjem programu RTS-a rekao da se ponavlјa isti scenario kao 2016. godine. Tada su, podseća, u kosovskoj skupštini dva sata posle ponoći poslanici usvojili zakon o "Trepči", koji predviđa konfiskaciju imovine države Srbije, tako što kosovska vlada postaje vlasnik 80 odsto celokupne imovine i kapitala ovog kombinata.\nPar dana zatim vlada u Beogradu je donela odluku kojom se poništava taj zakon, kao i sve radnje i pravne posledice koje proističu. Jedna od njih je i donošenje statuta koji podrazumeva formiranje novog preduzeća "Trepča a. d." u prištinskom sistemu kojim se otvaraju vrata za implementaciju ovog zakona.\n"Kada bude osnovano novo preduzeće, sadašnje upravlјačke strukture i organizacione jedinice prestaju da postoje. To može da znači, svima je jasno, da hoće da blokiraju račune i zaustave proizvodnju i izvoz koncentrata olova i cinka, od čega 'Trepča – Sever' i živi", rekao je Petković.\nUkazuje, međutim, da to što statut predviđa novi menadžment, neće moći fizički da se i ostvari, jer je "Trepča – Sever" u Leposaviću, a najvažniji rudnici Belo brdo i Crnac su uz administrativnu liniju. Ipak, postoji opasnost da će blokirati račune i izvoz proizvoda i time dovesti u pitanje opstanak same "Trepče" i plate za 3.000 radnika.\nPetković ocenjuje da ovom merom Priština želi da protera srpski narod.\n"Vlada Republike Srbije je prošle godine usvojila i odluku da se krene u realizaciju izgradnja fabrike akumulatora od 14 miliona evra, pomažemo preduzeće i radnike kroz resorna ministarstva i Kancelariju za KiM. Činimo sve što je do nas kako bismo sačuvali kombinat, neophodan za ostanak srpskog naroda na KiM", rekao je Petković koji je pozvao međunarodnu zajednicu da reaguje.\nDimčić : Nećemo prihvatiti Statut Trepče, ovo je bespravna akcija\nGeneralni direktor "Trepče" Jovan Dimčić izjavio da neće prihvatiti Statut tog akcionarskog društva koji je usvojila Skupština Kosova.\nDimčić je kazao da je plan i aspiracija kosovske Vlade da zadrži 80 odsto "bespravnih akcija u svoju korist". On je rekao da je Zakon Kosova o Trepči 2016. godine Srbija proglasila pravno ništavnim i da ga neće sprovoditi.\n"Nastavlјamo da se borimo za naše interese. Nigde nije bili zastuplјeni srpski prestavnici ni u menadžmentu i politički. Nećemo prihvatiti sporovodjenje tog zakona. Mi ne mislimo da treba da prepustimo upravlјanje našim delom Trepče nekom drugom, koji je preko noći proglasio da je vlasnik 80, ili 90, ili 100 odsto akcija", rekao je Dimčić za Prvu TV.\nOn je pojasnio da je reč o odluci Prištine da ukine i formira novu kompaniju, promeni organizacionu strukturu i način upravlјanja kompanijom i da uništi model po kome funkcioniše "Trepča sever".\n"Mi smo stvorili finansijski održivu proizvodnju, plaćamo sve obaveze prema radnicima i prema dobavlјačima, kao i obaveze prema kosovskom budžetu", rekao je Dimčić.\nPrema njegovim rečima, informacije o vrednosti Trepče od 80 milijardi dolara nisu istinite, da je vrednost 10 puta manja, a "naduvava" vrednost rudnog depozita iz političkih razloga.\nDrecun:Statutom žele da opravdaju priču da je Trepča njihova\nPredsednik Odbora Skupštine Srbije za Kosovo i Metohiju Milovan Drecun izjavio je danas, povodom usvajanja statuta rudarskog kombinata "Trepče", da prištinske vlasti hoće Srbiju da stave pred svršen čin - da pravnim nasilјem opravdaju priču da je to njihovo i da o tome ne može da se razgovara kada budu nastavilјeni razgovori Beograda i Prištine.\n"Sve ovo što se dešava jeste pokušaj da se jednim političkim i pravnim nasilјem nametne stav da, od trenutka jednostranog proglašenja nezavisnosti Kosova, sve ono što su privredni resursi u vlasništvu države Srbije postaje vlasništvo lažne države Kosovo i to pokušavaju da urade i na severu KiM", rekao je Drecun na TV Pink.\n"Oni sada hoće da nas stave pred svršen čin, da tim pravnim nasilјem nekako opravdaju priču da je to njihovo i da o tome ne može da se razgovara kada se bude nastavilo s razgovorima", rekao je Drecun.\n"Oni fizički ne mogu da uspostave kontrolu nad tim kombinatom, tome će se srpski narod, radnici ''Trepče'' sigurno suprotstaviti, ali mogu da ometaju poslovanje tog kombinata i time dodatno ugroze opstanak srpskog naroda jer ogroman broj lјudi živi od toga", rekao je Drecun.\n"Albanci koji su otišli tokom ratnih dešavanja iz dela severne Mitrovice su se vratili na sever, ali se Srbi uopšte nisu vratili u južni deo Kosovske Mitrovice. Neka prvo to urade, a onda da govore o nekim drugim stvarima. Volјa srpskog naroda koji živi na severu KiM sigurno nije da se Mitrovica ujedini, a to ujedinjenje bi značilo potpuni nestanak srpskog naroda sa severa KiM", rekao je Drecun.


Beograd ostaje bez noćnog života: Klubovi i barovi pred zatvaranjem\nIzvor: B92, 27.Maj.2020, 16:42\nBeograd -- Udruženje barova i klubova obratilo se javnosti saopštenjem u kom upozorava da toj privrednoj grani preti i konačno gašenje.\nSa oko 14.000 stalno i honorarno zaposlenih, taj deo privrede donosi milione evra godišnje, što kroz namete, što kroz direktan uticaj na generisanje posete turista iz instranstva, kaže se u saopštenju.\nMeđutim, epidemijom su najviše pogođeni upravo klubovi, barovi, kafići, hoteli i restorani.\nU ovim sistemima se >> Pročitaj celu vest na sajtu B92 << nalazi oko 14.000 zaposlenih koji platama izdržavaju i svoje porodice, a gašenjem ovih lokala, uzročno-posledično će biti ugrožene i stotine firmi koje snabdevaju ili opslužuju ove ugostiteljske lokale.\nKako se ističe, bez konkretne pomoći države direktno privrednim subjektima i ukoliko se lokalima ne omogući da rade u punom kapacitetu, ova grana će se sasvim sigurno ugasiti.\nSa njom će i Beograd izgubiti reputaciju evropske prestonice noćnog života, koja je razlog dolaska najvećeg broja turista iz inostranstva u našu zemlju, upozoravaju iz Udruženja barova i klubova.\nIzvor: DANuBeogradu.rs, 28.Maj.2020, 11:53\nUdruženje barova i klubova oglasilo se povodom loše situacije u ovom delu privrede koje je izazvano epidemijom COVID-19 i vanrednim stanjem u Srbiji. Iz udruženja naglašavaju da imaju oko 14.000 stalno i honorarno zaposlenih i da srpskoj privredi donose milione evra na godišnjem nivou, kroz poreze...


Novopazarski kralj heroina Ljajić! Šešelj izdao novu knjigu, a evo šta Rasim kaže na to - Naslovi.net vesti\nŠešelj je, inače, potvrdio da je knjiga izašla, ali zbog operacije srca nije mogao više da komentariše njen naslov i njenu sadržinu. To je, međutim, uradila potpredsednica SRS Vjerica Radeta, koja je objasnila o čemu se u knjizi... »\nPre dva dana izdao je knjigu „Novopazarski kralj heroina Rasim Ljajić“, u kojoj se na oko 1.000 strana bavi likom i delom ministra. Ljajić na to odgovara da ga napada osuđeni ratni zločinac, i to, kako tvrdi, po zadatku bivšeg... »\nŠešelj je u knjizi Ljajića optužio za bavljenje kriminalom, a kao "dokaze" priložio je stenografske beleške sa skupštinskih zasedanja, transkripte TV emisija, novinske i tekstove sa onlajn izdanja u kojima je Ljajić optuživan,... »\n„Bilo bi neprirodno da sve ostane po sistemu: Šešelj je lud, on ionako o svakome svašta piše i štampa knjige. U pravnoj državi, ili bih ja morao da idem u zatvor zbog onoga za šta me Šešelj optužuje ili bi on morao da ide zbog... »\nBEOGRAD: Potpredsednik Vlade Srbije Rasim Ljajić izjavio je povodom knjige predsednika SRS Vojislava Šešelja "Novopazarski kralj heroina Rasim Ljajić" da bi posle svih gadosti koje je on izgovorio u Narodnoj skupštini i sad ih ukoričio u nešto što se zove knjiga, javni tužilac morao da reaguje po službenoj dužnosti.\nPotpredsednik Vlade Srbije Rasim Ljajić reagovao povodom knjige predsednika SRS Vojislava Šešelja "Novopazarski kralj heroina Rasim Ljajić".\nFoto: Mondo/Stefan Stojanović Ljajić je izjavio da bi posle svih gadosti koje je on izgovorio u Narodnoj skupštini i sad ih ukoričio u nešto što se zove knjiga, javni tužilac morao da reaguje po službenoj dužnosti. Šešelj je u... »\nBEOGRAD - Potpredsednik Vlade Srbije Rasim Ljajić izjavio je povodom knjige predsednika SRS Vojislava Šešelja "Novopazarski kralj heroina Rasim Ljajić" da bi posle svih gadosti koje je on izgovorio u Narodnoj skupštini i sad ih ukoričio u nešto što se zove knjiga, javni tužilac morao da reaguje po službenoj dužnosti.\nNovi naslov u izdanju vođe radikala u kojem se potpredsednik vlade naziva "kraljem heroina". Ne može da ostane po sistemu: on je lud, o svakome piše svašta - kaže vicepremijer\nPREDSEDNIK SRS Vojislav Šešelj objavio je knjigu na hiljadu stranica "Novopazarski kralj heroina Rasim Ljajić" u kojoj potpredsednika Vlade optužuje za bavljenje kriminalom. Kao "dokaze" priložio je stenografske beleške od... »


O nama - Migraf štamparija u Šapcu\nŠtampa za tekstil\nŠtampači za keramiku\nIzrada ICC profila\nPreduzeće za grafičke usluge Migraf iz Šapca već dugi niz godina uspešno se bavi grafičkim dizajnom, pripremom za štampu i štampom, kao i izradom pečata. Takođe, naša firma je zvanični distributer vrhunskih keramičkih tonera INEQS za Srbiju, Bosnu i Hercegovinu i Crnu Goru.\nZahvaljujući dugogodišnjem iskustvu i predanosti poslu, štamparija Migraf postala je sinonim za kvalitet i pouzdanost, uz strogo poštovanje dogovorenih rokova. U našem radu koristimo najsavremeniju opremu i visokokvalitetne materijale, a naš stručni i profesionalni tim uvek Vam stoji na usluzi i spreman je da zajedno sa Vama radi na kreiranju i realizaciji svih Vaših proizvoda.\nDigitalnu lasersku štampu\nDigitalnu štampu velikog formata\nProdaju keramičkih tonera i štampača kao, i servis istih\nUkoliko želite da unapredite Vaše poslovanje i učinite firmu prepoznatljivom, Migraf štampa pruža Vam kompletnu podršku prilikom izrade reklamnog materijala najvišeg kvaliteta. U mogućnosti smo da za Vas izradimo promotivne kalendare, agende i planere, hemijske olovke, kožnu galanteriju, ekskluzivne poklone, kao i namenske proizvode, sa logom Vaše firme ili tekstom po želji.\nPreduzeće Migraf je i zvanični zastupnik keramičkih tonera jednog od vodećih svetskih proizvođača INEQS, koji su potpuno neškodljivi, jer ne sadrže olovo i kadmijum. Naši toneri nude širok spektar boja na domaćem tržištu, a mogu se koristiti u širokom rasponu kolor laserskih štampača i fotokopira.\nVrhunski kvalitet proizvoda, profesionalnost našeg tima, kratki rokovi isporuke, kao i vrlo konkuretne cene, preporučili su nas kod velikog broja klijenata sa kojima smo ostvarili uspešnu saradnju. Posetite nas i uverite se u kvalitet naših usluga.\nMigraf d.o.o, Ljubisava Andrića 1/6, Šabac\nLjubisava Andrica 1/6\n+381 (0)65 8 353 653\nDesigned and Created by Migraf & Nesh@


Жиг Инфо - Umro Stojan Novaković, srpski političar, diplomata, filolog i istoričar - 1915. godine\nSuper User\t 22 март 2018\nNa današnji dan umro je srpski političar, diplomata, filolog i istoričar Stojan Novaković, član Srpske kraljevske akademije i jedan od osnivača Napredne stranke 1880. godine.\nBio je bibliotekar Narodne biblioteke u Beogradu, profesor gimnazije i Velike škole u Beogradu, član Državnog savjeta, ambasador Srbije u Carigradu, Parizu i Petrogradu, ministar prosvete, unutrašnjih i spoljnih poslova i dva puta premijer.\nBio je šef srpske delegacije koja je zaključila 1912. godine mir s Turskom posle Prvog balkanskog rata.\nU mladosti je pisao pesme i romane i prevodio, a bio je učenik čuvenog Đure Daničića. Od 1865. do 1868. uređivao je i izdavao časopis „Vila".\nObjavio je više od 400 naučnih radova, najviše iz istorije, slovenske filologije, teorije književnosti, političke i pravne istorije, istorijske geografije. Njegovom zaslugom štampani su „Zakonski spomenici srpskih država srednjeg veka" i „Zakonik Stefana Dušana, cara srpskog".\nNapisao je delo „Srpsku bibliografiju" s popisom svih srpskih knjiga objavljenih od 1741. do 1861. i od 1868. do 1876. godine.


► Vulin: Odbrambenu industriju Srbije napadaju zato što je ozbiljna konkurencija\n"Ona uspeva da naoružava i snabdeva našu vojsku, ali po našim cenama. To što mi kupimo od Odbrambene industrije Srbije plaćamo po jednoj ceni, a po drugoj izvozimo i uvek je to daleko skuplje kada izvozimo, i bilo bi mnogo skuplje kada bismo mi takva sredstva kupovali na svetskom tržištu", rekao je Vulin gostujući na TV Hepi, a prenosi Ministarstvo odbrane.\nNaveo je da Vojska Srbije može tako brzo da se oprema jer je odbrambena industrija sačuvana i da danas zapošljava 17.000 ljudi.\nVulin je rekao da ko god ima odbrambenu industriju, on prodaje municiju, oružje i "bori se na svetskom tržištu da se baš od njega to kupi".\n"Zanimljivo je da ni jedna odbrambena industrija ne trpi tolike napade kao što trpi u Srbiji", rekao je i dodao da Bugari prodaju minobacačke granate, municiju, puške, na ista tržišta gde i Srbija i da ih niko zbog toga ne napada, ali da Odbrambenu industriju Srbije napadaju zato što je ozbiljna konkurencija svima.\nRekao je da imaju informacije da se tržišta na kojima je Srbija prodavala okreću Bugarskoj jer kažu "vi objavljujete naše poverljive dokumente, objavljujete ugovore koje ne smete da objavite, napadate nas, stalno govorite sve najlošije o nama. Zašto očekujete da radimo dalje sa vama? Idemo gde je sigurno i bezbedno".\nVulin je podsetio da su se oružari obratili javnosti pismom u kojem su istakli da rade u skladu sa Zakonom i da nikome ne prodaju oružje kad Ujedinjene nacije uvedu sankcije.


AFA | PRVA BEL MEDIC POLIKLINIKA NA KOSOVU\nPRVA BEL MEDIC POLIKLINIKA NA KOSOVU\nBel Medic, prva privatna bolnica u Srbiji, već 23 godine kombinuje najviše medicinske standarde sa poslovnom izuzetnošću, za koju su bili nagrađivani, pod vođstvom osnivača i direktorke, doktorke Jasmine Knežević. Otvaranje nove poliklinike u Gračanici bio nam je povod da razgovaramo sa njom o razlozima proširivanja biznisa na južnu srpsku pokrajinu, kao i o planovima za budućnost.\nŠta Vas je inspirisalo na otvaranje poliklinike BEL MEDIC u Gračanici?\nJedna od stvari je dostupnija zdravstvena zaštita u vidu približavanja usluge kvalitetnih lekara. Umesto da ljudi voze po nekoliko sati da bi se posavetovali sa nekim od lekara, mi smo im približili lekare različitih specijalnosti koji dolaze U Bel Medic ukoliko se ukaže potreba za njihovim uslugama. Prisutna je I naša procena da ćemo kroz novo tržište uspeti da privučemo pacijente da, umesto da odlaze u neke druge zemlje u potrazi za zdravstvenim uslugama oni dolaze kod nas. Želimo da iskoristimo I reputaciju naših lekara i da pacijenti koji su do sada išli u Makedoniju ili Tursku, sada dolaze u Beograd ukoliko su im potrebne zdravstvene usluge. Naravno, jedan od razloga je I želja da učestvujemo u kreiranju boljeg poslovnog ambijenta u cilju zapošljavanja naših ljudi na Kosovu.\nDa li možete da podelite sa nama planove za budući razvoj Vašeg biznisa?\n2017. je bila dobra godina za nas, ostvarili smo oko 20% rasta, povećali broj zaposlenih, otvorili porodilište… Svakako nam je jedan od fokusa hirurgija, koja nam je jako važna I trudimo se da uvek bude na najvišem nivou tako što svakodnevno usavršavamo intenzivnu negu, koja je po svim svetskim standardima bezbednosti, zatim anesteziologiju, ali I hitna stanja u bilo koje doba dana I noći za decu I odrasle. Pozicionirali smo se kao svojevrstan dijagnostički centar u kome je moguće u najkraćem roku uraditi sve potrebne analize (skener, magnet, mamografija…). U planu je otvaranje još nekih centara izvrsnosti. Jedan od centara je i onaj za ispitivanje poremećaja spavanja i epilepsije, na čijem čelu je evropski poznati stručnjak Dr Slavko Janković, zatim centar za menopauzu, glavobolje I mnogi drugi. Konstantno razvijamo usluge bolničkog lečenja da bismo našim pacijentima pružili samo najbolju uslugu. Želimo da uvek osluškujemo njihove potrebe I da budemo uvek gde su i oni.


Opozicija pod jednim krovom: Osnovan Savez za Srbiju\nPored rušenja vlasti, na osnivačkoj skupštini Saveza Srbiju, glavna tema bilo je Kosovo.\nSimbolično, kako su to istakli govornici, na dan na koji je 1996. godine u Beogradu osnovana koalicija "Zajedno", u beogradskom centru "Sava" potpisima deset opozicionih lidera osnovan je Savez za Srbiju.\nSporazum o osnivanju Saveza za Srbiju potpisali su Zoran Lutovac (Demokratska stranka), Vuk Jeremić (Narodna stranka), Boško Obradović (Dveri), Borko Stefanović (Levica Srbije), Milan Stamatović (Zdrava Srbija), Željko Veselinović (Udruženi sindikati Srbije "Sloga"), Janko Veselinović (Pokret za preokret), Nebojša Zelenović (Zajedno za Srbiju), Slaviša Ristić (Narodni pokret Srba sa KiM "Otadžbina") i idejni tvorac Saveza Dragan Đilas.\nDemokratska stranka Srbije nije među osnivačima Saveza, a demokrate su na sednici Glavnog odbora održanog u nedelju u podne potvrdile svoje učešće u Savezu - nakon što se danima u medijima spekulisalo o velikom broju nezadovoljnih funkcionera DS zbog koalicije sa srpskom desnicom.\nMeđu javnim ličnostima koje su podržale Savez su i pesnik Ljubivoje Ršumović, košarkaški trener Dušan Duda Ivković, istoričar Čedomir Antić, pisac Marko Vidojković, advokat Borivoje Borović, bivši predsednik DS Bojan Pajtić i Jovana Beba Balašević.\nOkupljenima u amfiteatru centra Sava obratili su se svi lideri stranaka i pokreta u Savezu. Govorilo se i različitim ideologijama okupljenih u Savezu uz poruku da nije vreme za ideološke sukobe, već da je neophodno ponovo "izgraditi Srbiju iz temelja", te da samo ujedinjena opozicija može da stavi tačku na "samovlašće Aleksandra Vučića".\nĐilas je istakao da je cilj Saveza izgradnja Srbije kao "prosperitetne kuće", ali da oni sami nisu dovoljni, pa je pozvao "lidere među građanima" da im se pridruže, te pokazao na prazne stolice pored stola za kojim su sedeli.\n- Nas deset smo počeli, zajedno sa vama, da gradimo jednu kuću, koja se zove slobodna, prosperitetna Srbija, u kojoj se neće raditi za 25.000, iz koje neće 75.000 ljudi odlaziti godišnje iz zemlje, u kojoj neće više ljudi umirati nego što se rađa, u kojoj će roditelji biti srećni što im deca kreću u prvi razred - rekao je Đilas.\nTakođe, on je i dodao da, ako će savez da bude uspešan, nije dovoljno njih deset, već je potrebno da se priključe sve političke stranke, svi pojedinci, da zajedno izgrade tu kuću.\nPredsednik DS Zoran Lutovac rekao je da nisu bitne ideološke razlike među strankama u Savezu.\n- Naše razlike su irelevantne. Nismo prosti zbir slabih rejtinga, već ohrabrujemo da se svi zajedno borimo za opšte dobro - rekao je Lutovac i pobjasnio da će te razlike biti relevantne tek u "normalnoj Srbiji".\nPredsednik DS je ranije, na Glavnom odboru DS-a odluku o ulasku u Savez obrazložio ističući da kad kuća gori ne gledaš kakve su ti komišije, već da zajedno treba da gasite požar.\nSa sednice Glavnog odbora DS\nPredsednik NS Vuk Jeremić istakao je da Balkan ponovo dolazi u žizu svetske javnosti, da se piše o precrtavanju granica, te da ga je nedavno telefonom bivši ministar spoljnih poslova Kipra pitao, kako je naveo, da li je tačno da je Srbija prva zemlja koja je voljno i u miru pristala da precrta granicu.\n- Prvi put se danas nalazimo u opsanosti da jedna bezobzirna klika u ime nas i budućih generacija tako nešto uradi - upozorio je Jeremić.\nOn je dodao da zbog Kosova, vlast u Srbiji ima podršku međunarodne zajednice i da neće biti lako, kako je rekao, preseći to "napajanje", ali da nije nemoguće.\nPotpis na precrtavanje grancica, rekao je Jeremić, za Vučića znači još četiri godine na vlasti uz podršku iz inostranstva i još četiri godine bogaćenja, za Srbiju, dodao je, to znači gubitak dostojanstva i odricanja od teritorije koje se niko nije odrekao ni za pet vekova Otomanske vlasti.\nSanda Rašković Ivić i Bojan Pajtić\n- Za Srbiju to znači još četiri godine poniranja, i još nekoliko stotina hiljada mladih koji su je napustili, a na čije mesto će doći isto toliko, ako ne i više, ljudi iz nekih drugih krajeva sveta koji će upravo ovde biti zaustavljeni jer im neće biti dozvoljeno da dođu u EU. Mi to moramo po svaku cenu sprečiti - rekao je Jeremić.\nBoško Obradović je rekao da su pred Savezom tri važna cilja - programska platforma u 30 tačaka, prelazna, ekspertska vlada, oročena na godinu dana, i nova politička kultura da se razgovara normalno, bez obzira na razlike. A Borko Stefanović je podsetio da je na današnji dan 1990. godina stvorena koalicija Zajedno i da bez obzira na to šta neko loše misli o toj koalicija, ona je sprečila krađu u Srbiji.\nGovoreći o odluci da se priključi Savezu Veselinović je rekao da ona doneta "zato što nam radnici nose pelene, zato što ih tuku, maltretiraju, teraju da nose gajbice.\n- Teraju ih da kleče pred investitorima samo zato što su oni druge nacije i druge vere, a naši radnici moraju takve stvari da ispoštuju - obrazložio je Veselinović odluku Sloge da se priključi Savezu.\nJedna od glavnih tema, pored rušenja vlasti, na osnivačkoj skupštini Saveza Srbiju, bilo je Kosovo, a predsednik Narodnog pokreta Srba sa KiM "Otadžbina" Slaviša Ristić istakao je da je Aleksanar Vučić "s obe noge zgazio Ustav republike Srbije odmah nakon što je primio dužnosti predsednika.\nNebojša Zelenović, gradonačelnik Šapca, i lider "Zajedno za Srbiju" pozvao je da se otvori prostor da "milioni građana Srbije kažu šta misle" uz poruku da je moguće pobediti Aleksandra Vučića.\nPogledajte još fotografija sa osnivačke skupštine Saveza:\nTagged:snsAleksandar VucicvestiDemokratska strankaOpozicijaBoško ObradovićDragan Đilasvuk jeremićborko stefanović Zoran Lutovacsavez za srbijumilan stamatović


Besplatan tramvajski i trolejbuski prevoz u periodu Uzbune u Sarajevu\nFoto: Arhiva | Besplatan tramvajski i trolejbuski prevoz u periodu Uzbune u Sarajevu\nFena 17.01.2020 14:03\nSARAJEVO - Vlada Kantona Sarajevo danas je održala vanrednu sjednicu posvećenu problematici zagađenja vazduha na kojoj je donesena odluka da će, pri sljedećem proglašenju epizode Uzbuna u KS-u tramvaji i trolejbusi putnike voziti besplatno.\nZajedno sa predstavnicima kantonalnih institucija i stručnih tijela za tu problematiku članovi Vlade su razmatrali te usvojili Izvještaj o mjerama poduzetim po osnovu Odluke o proglašenju epizode "Uzbuna" .\nNa sjednici su doneseni su i ovi zaključci:\n- Inicira se sastanak sa federalnim ministarstvima okoline, te saobraćaja i komunikacija kao i Federalnom inspekcijom vezano za koordinirani nastup oko mjera vezanih za zagađenje vazduha;\n- Zadužuje se Kabinet premijera da inicira sastanke sa privrednicima u KS-u koji su potencijalni zagađivači vazduha;\n-Na sastanku sa međunarodnom zajednicom tražiti način da se, u prvoj fazi, opreme predškolske ustanove prečistačima vazduha, kako bi se olakšali efekti zagađenja u narednim periodima "Upozorenja" i "Uzbune".\nJavnost će biti kontinuirano informisana o epizodama zagađenja vazduha i mjerama koje su na snazi, njihovom sprovođenju te o eventualnom uvođenju novih mjera, saopšteno je iz Press službe Kantona Sarajevo.\nZagadženje Vazduh Sarajevo\nEpidemija očistila vazduh u Kini


SDA:političari poput Dodika nemaju pravo da zaustave povećanje toplog\nStranka demokratske akcije pozdravlja usvajanje budžeta institucija BiH na sjednici Predsjedništva Bosne i Hercegovine i poziva SNSD da konačno prestane s blokadom parlamenta, kako bi budžet bio usvojen i u toj instituciji, te postao operativan.\nIz SDA ističu kako su sasvim razumljivi zahtjevi sindikata policijskih službenika za usvajanjem budžeta, kojim je predviđeno povećanje plaća za više hiljada pripadnika policijskih agencija na državnom nivou (SIPA, Granična policija i Direkcija za koordinaciju policijskih tijela).\nSDA smatra nedopustivim da SNSD blokiranjem usvajanja budžeta oduzima zakonsko pravo državnih policajaca, koji već 10 godina čekaju na obećano povećanje plata.\nTakođer nedopustivim smatraju da parlamentarci SNSD primaju višestruko visočije plaće od plaća policajaca, iako ne dolaze na sjednice, a da istovremeno blokiraju da povećaju plaće onih, koji rade izuzetno zahtjevan posao štiteći svakodnevno sigurnost građana, uključujući i sigurnost tih parlamentaraca.\n– Ukoliko Milorad Dodik i SNSD odluče da zaustave usvajanje budžeta, potvrdit će da su skupina bogatih političara koji nemaju sluha ni srca za prava običnih ljudi, te da su spremni radi svojih stranačkih interesa uvesti zemlju u krizu, i spriječiti povećanje životnog standarda ljudima širom BiH – saopćeno je iz Službe za odnose s javnošću SDA.


Snezana Djuric Pijevac\t 20.02.2020. 09:26h 09:28h\nBEOGRAD - Prvi osnovni sud u Beogradu odbio je kao neosnovanu tužbu Dragana Đilasa koju je podneo protiv grada Beograda i zamenika gradonačelnika Gorana Vesića, objavio je Vesić na svom Fejsbuk profilu.\nĐilas je tužio Grad Beograd i Vesića jer on 10. januara 2019. godine na svojoj zvaničnoj fejsbuk prezentaciji objavio reagovanje u kome je Đilasa nazvao "najvećim lopovom u srpskoj politici, nesposobnim lopovom i bednikom".\nI ovaj Đilasov zahtev odbijen je kao neosnovan, objavio je zamenik gradonačelnika. Ovo je prvostepena presuda na koju Đilas ima pravo da uloži žalbu.\nBEZ VODE DANAS: Suve česme u delovima Voždovca, Rakovice i Novog Beograda\nPREDRAGU ZAVIDE MNOGI U OBRENOVCU: Kakvu je sojenicu samo podigao i to od recikliranih materijala (VIDEO)\nGoran VesićDragan ĐilasklevetatužbaodbijenaPrvi osnovni sud


RTS :: "NATO neće vršiti pritisak na Srbiju da se pridruži"\nPolitika "NATO neće vršiti pritisak na Srbiju da se pridruži"\nsreda, 13. nov 2019, 11:09 -> 18:04\n"NATO neće vršiti pritisak na Srbiju da se pridruži"\nNATO nikad neće vršiti pritisak na Srbiju da mu se pridruži, poručio je pomoćnik generalnog sekretara NATO-a za javnu diplomatiju Tačam Ildem na konferenciji "Prolazimo kroz zidove", koju organizuje Centar za evroatlantske studije, u okviru Sedme Beogradske NATO nedelje.\nTačam Ildem je istakao da Alijansa podržava pregovore između Beograda i Prištine i predstavlja regionalno prisustvo u obliku Kfora na KiM.\n"Želimo stabilan, bezbedan i napredan Zapadni Balkan", rekao je Ildem.\nDva su, kako kaže, ključna razloga za to.\n"Prvo, delimo sa vama vaše viđanje demokratije i dobrosusedskih odnosa sa drugom zemljama i međunarodnim organizacijama. Drugo, kad su susedi NATO-a bezbedni i stabilni i mi smo stabilni i bezbedni", naglasio je Ildem.\nPrema njegovim rečima, NATO shvata teret koji Srbija nosi u očuvanju regionalne stabilnosti i podržava njene ambicije za bližu integraciju sa EU.\n"Shvatamo odluku da postanete partner NATO-a, ali da ne tražite članstvo", rekao je Ildem.\nIldem je istakao da NATO ne govori svojim partnerima šta da rade, već samo omogućava dijalog po pitanjima sigurnosnih izazova.\nDodao je da NATO i njegove članice u potpunosti razumeju pravo svih zemalja da vode sopstvenu bezbednosnu politiku i da donose odluke o tome kako će je primeniti.\nTo, kako je napomenuo, uključuje i pravo da zemlja da donese odluku do koje mere će biti angažovana u saradnji sa NATO.\nNATO, kako je istakao, shvata da je kontroverzan u Srbiji jer su sećanja na vazdušnu kampanju 1999. godine i dalje bolna za mnoge, pogotovo za one koji izgubili voljene.\n"NATO kampanja nikad nije bila protiv srpskog naroda, već u cilju zaštite civila", tvrdi Ildem i dodaje da je svaki nevini život koji je izgubljen tragedija zbog koje žale.\nMilić: "Mini Šengen" dobra inicijativa za ceo Zapadni Balkan\nDirektorka Centra za evroatlantske studije (CEAS) Jelena Milić ocenila je "mini Šengen" kao dobru inicijativu za ceo Zapadni Balkan.\nPrema njenim rečima, u jeku nadmetanja globalnih sila i velikih izazova unutar EU i SAD, te hladnih tuševa oko izvesnosti proširenja EU, regionalna saradnja na Zapadnom Balkanu dobija novi podsticaj zahvaljujući politčkom vođstvu Aleksandra Vučića, Zorana Zaeva i Edija Rame, iskazanom odlukama koju su doneli na nedavno održanom skupu u Ohridu.\n"Olakšavanjem kretanja ljudi, roba i usluga i ujednačavanjem radnog i drugih zakonodavstava između naše tri zemlje, ''mini Šengen'' zasigurno je dobra inicijativa za ceo Zapadni Balkan. CEAS se nada da će joj se i ostale zemlje regiona pridružiti", poručila je Milić.\nIpak, navela je da nije dobro što nastavak dijaloga Beograda i Prištine kasni i pored, kako je naglasila, iskazane konstruktivnosti Srbije, zbog jednostranih akata Prištine i neispunjavanja ranije dogovorenog u dijalogu.\nNaglasila je i da u još uvek loše trendove u regionu spada činjenica da vlast u BiH, više od godinu dana posle izbora, nije konstituisana.\nMilić je rekla da je Srbija u poslednjih par godina značajno ojačala bilateralnu saradnju sa zemljama članicama NATO centralne i jugoistočne Evrope.\n(sreda, 13. nov 2019, 14:08) - Otac Makarije [neregistrovani]\nHahaha bas me je nasmejao ovaj naslov!!!NATO nece vrsiti pritisak na Srbiju isto kao sto nije vrsio na Makedoniju,Crnu Goru,evo sada i BiH,,,,hahaha\n(sreda, 13. nov 2019, 13:38) - Janicko [neregistrovani]\nStitili civile tako sto ste rusili mostove,razarali fabrike,zagadjivali Srbiju osiromasenim uranom,pritom i ubijali civile.Kakva zastita civila? Jedini cilj imao je NATO da stvori jos jednu albansku drzavu na teritoriji Srbije,mislili ste da ce Srbija to olako prihvatiti,prevarili ste se.\n(sreda, 13. nov 2019, 13:09) - anonymous [neregistrovani]\n"Prolazimo kroz zidove'\nLepo vi to nazvaste. Vase rakete i bombe naravno da prolaze kroz zidove svakog ko vam nije po volji.\n(sreda, 13. nov 2019, 12:52) - anonymous [neregistrovani]\nSrbiju ne bi trebao da pominje ,nego da se stidi.\n(sreda, 13. nov 2019, 12:33) - HN [neregistrovani]\nВршио или не вршио притисак, Србија се никада неће укључити у НАТО!\nStefanović odgovara Veselinoviću na njegove navode o poseti Drvaru\nFabrici za RTS: Očekujem otvaranje klastera do kraja godine, vladavina prava je temelj\nPremijerka sa delegacijom Atlantskog saveta SAD\nOEBS: I dalje značajne podele između Srba i Albanaca na KiM\nVučić: Ne ostavljamo RS bez podrške, uskoro predlog kako da vodimo dijalog sa Bošnjacima\nutorak, 27. jul 2021.


Majić i Ilić: Moguće je krivično goniti nekog iz vlasti samo ako ga ona pusti niz vodu | Autonomija\n„Nema ni elementrnih pretpostavki da tužilaštvo u Srbiji danas, ali i niz godina unazad, ima nezavisnost, kapacitet, da goni učinioce krivičnih dela koji su povezani sa aktuelnom, ovom ili nekom drugom, vlasti“, rekao je Ilić, koji je i član Predsedništva Udruženja javnih tužilaca i zamenika javnih tužilaca, na tribini Građanskog demokratskog foruma o pravosuđu.\nGovoreći o normativnom delu, on je rekao da tužilaštvo mora da dobije nezavisnost sličnu onoj koju imaju sudovi, podsetivši na postojeći „rigidni“ koncept tužilaštva, što ukazuje na potčinjenost cele te organizacije u odnosu na tužioca na vrhu hijerarhije.\nNormativne okonosti je nužno promeniti, kako je rekao, ali čak i da imate formalnu, de jure, nazavisnost ona neće značiti ništa ako nema društvene atmosfere koja podržava nezavisnost institucija.\nOn je naveo da relevantna istraživanja pokazuju da građani ne vrednuju visoko nezavisnost institucija, već je to daleko iza „crkve, ili uniformi“, a to ovdašnji „političari znaju i koriste“.\nPrema njegovim rečima, političari na Zapadu znaju da će ih „skupo koštati, i da će im se kao bumerang na izborima vratiti,“ ako nastoje da utiču na tužilaštvo ili sud.\nSudija Apelacionog suda Miodrag Majić rekao je da izvršnoj vlasti, „a to se ne tiče samo ove, ne pada na pamet da smanji politički pritisak“ na pravosuđe jer im je ovakvo stanje „idealno“.\n„Kao što vidimo, nema nikakve šanse da neko ko je aktuelno na vlasti odgovara ako ga ta ista vlast, iz bilo kog razloga, kako se kaže, ne pusti niz vodu“, rekao je Majić, navodeći da se nakon smene vlasti zatvori pune funkcionerima nekadašnje vlasti.\nOn je rekao kako veruje da će doći do „pobune“ u pravosuđu, mada ne zna kada, odnosno da će biti sve više pojedinaca, kao što je Goran Ilić, koji će javno istupati.\n„Ljudi će reći da njihov stomak ovo ne može više da podnese“, rekao je Majić, navodeći da će to imati svoju cenu, kao što je, na primer, gubitak posla.\nMajić i Ilić su ocenili da je dobro što se zastalo sa usvajanjem ustavnih amandama, kako ih je zamislila vlada, jer se njima ne otklanja mogućnost političkog upliva na pravosuđe, već se samo menja metod pa čak predstavljaju i „šprint“ unazad, kako je rekao Ilić.


Tajna trgovine ljudskim organima zakopana u Albaniji - Sputnjik Srbija\n09:19 18 Maj 2021\nTajna trgovine ljudskim organima zakopana u Albaniji\n22:27 09.08.2019 (osveženo 22:40 09.08.2019) Preuzmite kraći link\nPrema dokumentaciji iz Unmika i na osnovu svedočenja bivših pripadnika OVK i zatvorenika, takozvana Oslobodilačka vojska Kosova organizovala je mrežu logora na severu Albanije, gde su zarobljeni Srbi, Albanci i Romi mučeni i ubijani i gde su im vađeni organi.\nIstragom, na osnovu svedoka, zaključeno je da ih je na tlu Albanije bilo ukupno šest, kao i dve na Kosovu. S obzirom da su za transplantaciju organa potrebni specijalni uslovi, kao i da se u svim istragama i pominje da su u tu svrhu korišćene i zdravstvene ustanove u Albaniji, a ne samo „žuta kuća“, pitanje je kolika je odgovornost Albanija u zločinima terorista OVK, posebno u optužbama o trgovini organa.\nDa li i ko može da natera Albaniju da se istraže sva sporna mesta i institucije i ekshumiraju grobnice za koje se zna da postoje?\nDokazi su u Albaniji\nAdvokat Slavka Kojić za Sputnjik objašnjava da Specijalizovana veća i tužilaštvo imaju svojstvo pravnog lica i poseban pravni subjektivitet i da zato mogu da zaključuju sporazume sa državama o saradnji, što znači i sa Albanijom.\n„To znači da pošto oni sprovode ovu istragu i istražuju ova krivična dela, bilo bi logično da su sa Albanijom zaključili sporazum da mogu da sprovode istragu i da im Albanija pruži odgovarajuću pomoć u vezi sa sprovođenjem istrage“, objašnjava Kojićeva.\nPripadnik terorističke OVK na KiM 1999. godine\nMeđutim, ona primećuje da takav sporazum ne postoji na sajtu Specijalizovanog veća i tužilaštva, pa zato samo može da se pretpostavi da je on potpisan, inače ne bi bilo kakva istraga na teritoriji Albanije mogla da se sprovede, jer ne bi mogli da izađu na lice mesta i da provere navode svedoka i prikupe eventualne materijalne dokaze kako bi se optužnica pripremila.\n„Primarno, to su zločini koji su urađeni na teritoriji AP Kosova i Metohije, ali je sud nadležan i za zločine koji su se desili na teritoriji druge države, ukoliko su žrtve državljani tadašnje SRJ. Prema tome, osnovano je očekivati da postoji sporazum između Specijalizovanog tužilaštva i Republike Albanije, u suprotnom bi istraga bila osujećena“, objašnjava naša sagovornica.\nOno što je frapantno jeste činjenica da Albanija može da odbije saradnju.\n„Ipak, to je u domenu dobre volje da li će neko zaključiti sporazum sa sudom ili ne, iako nije u duhu međunarodne prakse da jedna država odbije saradnju sa Specijalizovanim tužilaštvom u kojem sede pravnici iz zapadnoevropskih zemalja i Amerike. Ne postoje zakonski propisi koji bi Albaniju mogli da primoraju na bilo šta, ali postoji politički pritisak da sve države sarađuju na rasvetljavanju tih zločina“, objašnjava ona.\nFotografija „žute kuće“ u kojoj su nađeni tragovi krvi.\nNajspominjaniji je logor u Kukešu, u kojem je, po rečima svedoka, bilo zatvoreno najmanje 25 ljudi. Među njima su bile i tri Albanke sa Kosova. U logoru je ubijeno najmanje 18 ljudi, dok su ostali oslobođeni. Drugi po važnosti je bio u gradu Burelu, gde je OVK imala kasarne za obuku vojnika tokom poslednja dva meseca rata. Prema tvrdnjama bivšeg pripadnika OVK, postojao je i pritvorski centar u Babinama, u blizini granice u regionu Tropoja i baza OVK u Draču.\nNaša sagovornica dodaje da bi Specijalizovano veće i tužilaštvo mogli da pozovu na eventualno saslušanje i lica koja su u memoarima otkrivala detalje zločina.\n„Specijalno tužilaštvo je ovlašćeno da pozove na saslušanje svako lice koje ima bilo kakva saznanja u vezi sa zločinima, a ukoliko to lice odbije da se odazove pozivu, mehanizmi prinude zavise od toga da li je to tužilaštvo zaključilo sporazum sa državom o čijem državljaninu se radi, te da li ta država pristaje na saradnju“, ističe ona.\nOdgovornost članova misije Unmika postoji, ali se ne radi o krivičnoj, već o političkoj odgovornosti, izuzev ukoliko istraga ne utvrdi da su pojedini članovi te misije na bilo koji način učestvovali u opisanim zločinima.\nŠta su otkrili svedoci iz Žute kuće:\nOrgani najmanje 300 Srba iz „žute kuće“ prodati širom sveta\nUžasi kroz koje su prolazile srpske žrtve na KiM ne smeju da se zaborave:\nTeroristi OVK klali decu, pa nudili majkama njihovo meso za pasulj\nO zločinima terorističke OVK pisali smo u posebnoj analizi:\nodgovornost, žuta kuća\n09:14 Od Pavelićeve džamije do odgovora Netanijahuu: „Moji ljudi nikada neće biti na strani agresora“\n09:00 Divlje svinje „opljačkale“ ženu na parkingu /video/\n09:00 Velika operacija Izraela na pomolu: Hoće li vojska udariti na glavni adut Hamasa? /video/\n08:41 Prošlost Bila Gejtsa u fokusu: „Majkrosoft“ se oglasio o aferi\n08:20 Ruski obaveštajac: Iza hakerskog napada na "Solar Vinds" mogu stajati Amerikanci


Kako unaprediti online biznis - Dan u životu kompanije\nHome Blog Kako unaprediti online biznis\nKako unaprediti online biznis\nSvaki online biznis se zasniva na različitim tehnologijama i na kreiranju sistema čiji elementi komuniciraju u harmoniji. Unapređenje online biznisa podrazumeva usklađivanje postojećih sistema, uvođenje pravih alata koji povezuju elemente i omogućavaju bolji marketing koji unapređuje prodaju.\nKako unaprediti online biznis?\nProces započinje analizom postojećeg stanja i mesta na kojima se može izvršiti unapređenje. U ovom koraku se ne znaju svi elementi biznisa, kao ni ciljevi, već se vrši objektivno posmatranje stanja.\nPostojeća platforma koja je oslonac online prodaji se sastoji od određenih elemenata. Sa druge strane postoje potrebe biznisa kao i ključni indikatori performansi (KPI) koji su bitni menadžmentu. Na osnovu sagledavanja svih elemenata postojeće platforme, biznis ciljeva i stepena ispunjenja (i implementacije) dolazi se do nove strategije platforme, alata kao i merenja rezultata.\nOvo su početni koraci kako bi se stiglo do konačnog seta tehnologija koje treba da se implementiraju ili adaptiraju biznis potrebama. Potrebe mogu biti vezane za marketing i/ili prodaju.\nNa osnovu strategije merenja biznis ciljeva i definisane platforme vrši se implementacija tehnologija i/ili sistema merenja učinka sistema prodaje i marketinga.\nU nekim slučajevima se vrši i implementacija novog sistema za ecommerce jer postojeći nije zadovoljavao potrebe koje je biznis zacrtao. Ovaj korak zavisi od strategije i poslovnih ciljeva kao i izmena u načinu merenja. Proces implementacije prati i sveobuhvatno testiranje.\nAutomatizacija procesa i izveštavanje\nNakon implementacije, informacije počinju da se slažu unutar biznis sistema i sistema za izveštavanje. Svaka organizacija ima postojeću infrastrukturu u ljudima i sistemima kojom se prate uspešnost biznisa i ključnih parametara.\nSvakodnevni izazov kompanija je automatizacija procesa sakupljanja i obrade podataka iz različitih sistema. Strategija promena merenja biznis ciljeva i praćenja procesa kao i definisanje tehnologija predstavlja temelj automatizovanog sakupljanja podataka.\nStvari koje mogu da se automatizuju, treba da se automatiziju da bi proces izveštavanja oduzimao što manje vremena. Cilj je iskoristiti vreme za bolje tumačenje podataka i donošenja odluka. Odluke treba da imaju težinu i da su zasnovane na podacima.\nJednom postavljen sistem je, kao i svaku mašineriju, neophodno održavati. Kako unaprediti online biznis predstavlja jednostavno pitanje sa odgovorom u više koraka u zavisnosti od toga koliko je biznis kompleksan i koliko tehnologija i sistema ima u igri.\nProces unapredjenja marketing platforme


Pele ipak čestitao Kristijanu Ronaldu na rekordu! – Sport\n„Kakav prelep fudbalski put. Mnogo vam se divim i volim da vas gledam na terenu, to nije tajna. Čestitam na zvaničnom obaranju mog rekorda”, napisao je Pele na Instagramu uz fotografiju njega i Ronalda.\n„Jedino mi je žao što ne mogu da vas zagrlim, ali ostavljam ovu fotografiju u vašu čast, s velikom naklonošću, kao simbol prijateljstva koje postoji već dugi niz godina”, naveo je Pele.\nFudbal, Međunarodni fudbal, Vestikristijano ronaldo, pele


PRIPREMA SE VAKCINACIJA MALE DECE – Televizija srpske dijaspore\nFajzer: Tri doze vakcine štite decu mlađu od 5 godina od kovida\nTri doze Fajzer vakcine protiv kovida-19 pružaju snažnu zaštitu deci mlađoj od 5 godina, saopštila je kompanija u ponedeljak. Fajzer planira da preda podatke američkim regulatorima tokom ove nedelje, što je korak napred ka vakcinaciji najmlađih uzrasta.\nMnogi roditelji u Americi mesecima nervozno čekaju odluku nadležnih da bi vakcinisali svoje bebe i malu decu, posebno imajući u vidu činjenicu da broj slučajeva kovida 19 ponovo raste. 18 miliona dece mlađe od pet godina čine jedinu grupu u SAD koja se još ne vakciniše protiv kovida 19.\nUprava za hranu i lekove (FDA) počela je da analizira podatke i Fajzerovog rivala Moderne, a ta kompanija se nada da će do leta početi da vakciniše najmlađe uzraste vakcinom u dve doze.\nFajzer je imao teži put u osmišljavanju svog pristupa. Cilj kompanije je bio da se deci daje znatno niža doza – samo desetina doze koju primaju odrasli – ali se tokom istraživanja pokazalo da dve doze po svemu sudeći nisu dovoljno jaka zaštita za decu predškolskog uzrasta. Zato su istraživači dali i treću dozu više od 1.600 dece uzrasta između 6 meseci i 4 godine – tokom zimskog rasta omikron soja.\nU saopštenju, Fajzer i njegov partner Bajontek naveli su da je treća doza potpuno obavila posao, i povećala nivo antitela kod mališana dovoljno da se zadovolje kriterijumi FDA za hitnu upotrebu, a da nisu zabeleženi problemi u bezbednosti vakcine.\nPreliminarni podaci pokazuju da je serija u tri doze efikasna u sprečavanju kovida 19 u 80% slučajeva, saopštila je kompanija ali i upozorila da je ta kalkulacija zasnovana na samo 10 slučajeva kovida dijagnostikovanih među učesnicima studije od kraja aprila. Pravila studije nalažu da je potreban najmanje 21 slučaj da bi se formalno utvrdila efikasnost, i Fajzer je obećao da će dostaviti najnovije informacije čim budu dostupne.\nFajzer i Bajontek su već dostavili podatke o prve dve doze FDA, a direktor Bajonteka Ugur Sahin kaže da će ove nedelje biti dostavljeni i konačni podaci o trećoj dozi.\n“Studija pokazuje da niska doza naše vakcine, od tri mikrograma, pažljivo izabrana na osnovu podataka o tolerisanju vakcine, pruža maloj deci visoki nivo zaštite od nedavnih sojeva kovida 19“, saopštio je Sahin.\nŠta je sledeći korak? Šef FDA za vakcine, doktor Piter Marks, obećao je da će agencija “raditi brzo, ali bez žrtvovanja svojih standarda” u proceni vakcina za najmlađe uzraste koje su proizveli Fajzer i Moderna.\nJoš nije izvesno kakvo će biti interesovanje za vakcinaciju male dece. Fajzerove vakcine za decu uzrasta 5 do 11 godina postale su dostupne u novembru ali je samo 30% dece iz te starosne grupe primilo preporučene dve doze. Prošle nedelje, američki zddravstveni zvaničnici su saopštili da bi osnovci trebalo da dobiju buster kao i svi stariji od 12 godina, kako bi dobili najbolju zaštitu od najnovijih varijanti koronavirusa.


Vreme 720 - Haski tribunal: Verzije sudbine -->\nHAPŠENJE ILI PREDAJA: Oproštaj Ljubiše Beare\nNa osnovu haške verzije "hapšenja" nekadašnjeg Mladićevog oficira bezbednosti pukovnika Ljubiše Beare, jednog od optuženih za masakr u Srebrenici (a po toj verziji, adresu njegovog tajnog skloništa predala je vlastima u Beogradu lično Karla del Ponte), mogle bi se zaključiti bar dve stvari: haški istražitelji i razne službe dobro su izbušili i duboko prodrli u sistem zaštite begunaca od tamošnje pravde, a oni koji su do sada izmicali svim poterama teško da ubuduće mogu biti sigurni u svojim sadašnjim skrovištima.\nPo beogradskoj verziji istog događaja u kojoj se insistira na Bearinoj "dobrovoljnoj predaji", Mladićevog pukovnika nije bilo potrebno hapsiti. Članovima porodice s kojima se pozdravljao na Aerodromu u Beogradu objasnio je da se predao jer više nije mogao da izdrži pritisak onih koji uporno ponavljaju da sudbina čitave države zavisi od haških optuženika koji se kukavički kriju i beže od suočavanja s onim što piše u njihovim optužnicama. "Eto, od mene više neće zavisiti sudbina države", rekao je navodno pukovnik Beara pre nego što je ušao u avion.\nOve dve verzije istog događaja slažu se izgleda jedino u detalju da je Beara u vreme svog hajdukovanja pustio bradu kako ne bi previše ličio na onog sa poternice za koga se inače smatra da bi u Hagu, bolje nego iko dosad, mogao da objasni kako se i po čijim naređenjima dogodio zločin u Srebrenici. Portparol haškog tužilaštva Florans Artman tvrdila je pre nekoliko dana da je Beara pronađen u jednom selu kraj Užica, dok se u Beogradu, opet nezvanično, moglo čuti da se to zapravo dogodilo u jednom sremskom selu, pedesetak kilometara od glavnog grada. Sve je to, uostalom, neuporedivo manje važno od činjenice da je Ljubiša Beara stigao u Hag gde geografija ponekad ionako nije sasvim pouzdana disciplina (pre nekoliko dana u tamošnjoj glavnoj sudnici uporno su tražili "selo Aleksinac", selo u kome su avioni NATO-a srušili petospratnu kuću, da bi se na kraju ustanovilo da se barata pogrešnom mapom, baš kao što je to činio i NATO tokom bombardovanja 1999. godine).\nOno što je u ovom slučaju protekle nedelje postalo nešto jasnije jeste odgonetanje priče o tome kako je, pune dve godine pre nego što je nekadašanji pukovnik VRS-a dobrovoljno otišao u Hag, nastao dokument (objavljen u prošlom broju "Vremena") u kome vlade SRJ i Srbije Haškom tribunalu upućuju zahtev i daju garancije kako bi se Ljubiši Beari dozvolilo da početak suđenja sačeka na slobodi. Na osnovu tog dokumenta mogao se, između ostalog, izvoditi i zaključak da je Beara svojevremeno u Hagu boravio tajno i da mu je neko odavde, takođe tajno, davao najviše državne garancije.\nUpitan da za "Glas javnosti" objasni poreklo ovog dokumenta, bivši savezni premijer Dragiša Pešić se prisetio da se svojevremeno zaista govorilo o mogućoj Bearinoj predaji i da je neko verovatno unapred pripremio papir s državnim garancijama za ovog haškog optuženika. Sličnu priču ispričao je i tadašnji pomoćnik saveznog ministra pravde Nebojša Šarkić, koji je tvrdio da su u to vreme (jesen 2002) vođeni pregovori sa mnogima koji su nameravali da se dobrovoljno predaju.\nSam Beara je, pošto je njegovo ime sve češće počelo da se pominje u haškim sudnicima i po novinama, pokušao da uz pomoć advokata pre svega sazna da li se zaista našao na jednoj od haških optužnica. Kada su mu to tokom 2002. godine potvrdili neki od ljudi iz beogradske kancelarije Tribunala, počeo je da se sprema na put u Hag i potpisao punomoćje beogradskim advokatima Branku i Milanu Staniću koje je odredio za svoje branioce.\n"Ljubiša Beara je bio čvrsto rešio da se preda čim je čuo za optužnicu", kaže za "Vreme" Milan Stanić. "Ostvarili smo kontakt s ljudima iz Tribunala i poodmakli u pregovorima o dobrovoljnoj predaji s ovdašnjim Komitetom za saradnju s Hagom. Verovatno je tada i pripremljen onaj dokument koji ste objavili u prošlom broju vašeg lista s garancijama dve vlade o njegovom privremenom puštanju na slobodu do početka suđenja. To je, izgleda, bilo napisano unapred. Ali na dan kada je i zvanično trebalo da bude objavljena vest o Bearinoj predaji, on je jednostavno nestao. Branko Stanić i ja smo tog jutra krenuli po njega i saznali da je odveden, da su ga pokupili neki ljudi i da nije imao izbora. Odveli su ga s pričom da će, ako se preda, završiti u Sarajevu, a ne u Hagu. Od tada s njim nismo imali nikakvog kontakta."\nKo je i kako tada (2002. godine) "pokupio" Bearu (u to vreme se sumnjalo da je to učinio neko iz RS), procenivši valjda da bi njegov dobrovoljni odlazak u Hag ugrozio njegove lične ili nacionalne interese, bilo bi svakako važno ustanoviti. Beara se pred Haškim sudom prvi put pojavio 12. oktobra i u tom trenutku nije bio spreman da se izjasni o sopstvenoj krivici. U međuvremenu je, kako se nezvanično može čuti, angažovao za branioca Džona (Jovana) Ostojića, američkog advokata srpskog porekla koji je do sada u Hagu radio u nekoliko slučajeva. Njegovi klijenti bili su dr Milan Kovačević koji se u zatvoru ubio, zatim Milomir Stakić, bivši gradonačelnik Prijedora (osuđen na doživotnu zatvorsku kaznu), i Dragan Kolundžija koji je posle priznanja krivice dobio tri godine zatvora. Do početka novembra, kada bi i konačano morao da se izjasni o sopstvenoj optužnici i krivici, Ljubiša Beara i advokat Ostojić će svakako procenjivati da li je i za optuženog možda bolje da prizna krivicu i nagodi se sa Sudom, što se u Hagu inače često čini. U tom slučaju, najverovatnije neće morati da previše objašnjava mnoge ružne detalje iz optužnice ili, na primer, one iz presretnutog razgovora snimljenog, kako se tvrdi, tokom srebreničkih događaja u trenutku kada Beara od generala Krstića traži pojačanje za 3500 "paketa" koje nema gde da rasporedi. Na dosadašnjim haškim procesima na kojima se govorilo o zločinu u Srebrenici pojedini optuženici su tvrdili da je "paket" značio – zarobljenik.


Bonusi za doktore koji prepisuju generičke lekove | EurActiv Srbija\nBonusi za doktore koji prepisuju generičke lekove\nObjavljeno : 12.11.2014.\t Tweet\nFrancuska troši previše novca na lekove i mora da podstakne korišćenje jevtinijih generičkih lekova, ocenili su revizori. Oni preporučuju da se lekarima koji prepisuju generičke lekove ponude podsticaji, ali i da se kazne oni koji to ne rade u dovoljnoj meri. Generički lekovi na farmaceutskim tržištima Nemačke, Velike Britanije ili Poljske imaju mnogo veći udeo nego na francuskom, gde je tek svaki pet lek izdat u apoteci generičiki. Procenjuje se da tržište generičkih lekova vredi samo desetinu ukupne vrednosti farmaceutskog tržišta Evropske unije.\nFrancuski revizorski sud je u godišnjem izveštaju utvrdio da Francuska zaostaje za evropskim susedima po prepisivanju generičkih lekova i podržao je njihovu veću upotrebu sa ciljem da se doprinese smanjenju deficita socijalnog sistema.\nNa generičke lekovi odlazi samo 21,5% svih isplata iz socijalnog sistema za lekove kupljene u francuskim apotekama i procenjuje se da ni svako treće pakovanje leka koji se plaća iz socijalnog osiguranja nije generičko. U drugim evropskim zemljama, poput Nemačke i Velike Britanije, generička su tri od četiri pakovanja.\nPrema podacima iz poslednjeg izveštaja o zdravstvu Oragnizacije za ekonomsku saradnju i razvoj, u 2011. godini generički lekovi zauzimali su tri četvrtine framaceutskih tržišta u Nemačkoj, Britaniji, Danskoj i Novom Zelandu a u Francuskoj samo četvrtinu.\nGenerički lekovi su farmaceutski proizvodi koji sadrže iste aktivne sastojke i u istoj koncentraciji kao patentirani lekovi na osnovu kojih su nastali, odnosno reč je o istom leku ali pod drugim imenom.\nRevizori su naveli da je komercijalno dostupan sve veći broj generičkih lekova i istakli da je vreme da se preispita strategija podsticanja korišćenja generičkih lekova.\nVelike uštede može da napravi nagrađivanje farmaceuta koji su trenutno jedini koji pacijentima promovišu generičke lekove. Međutim, taj aranžman je neefikasan i "izuzetno skup", smatraju revizori.\nPrema važećem sistemu, svaki put kada apotekar zameni patentirani lek generičkim, štedi se najmanje dva evra od čega evro ide farmaceutu.\nPodaci Francuskog revizorskog suda pokazuju da su apotekari u 2013. godini uzeli bonuse od 1,7 milijardi evra dok je neto ušteda sistema zdravstvenog osiguranja bila samo 1,6 milijardi. Zato revizori kao prvi korak predlažu preispitivanje naknada za farmaceute.\nRevizori su uvereni da i lekari imaju ulogu u podsticanju upotrebe generičkih lekova jer oni inače "imaju tendenciju da prepisuju najnovije proizvode koji su mnogo skuplji i još uvek pod patentom" umesto lekova koji mogu da ih zamene.\nReforme su potrebne i zarad razvoja tržišta generičkih lekova u Francuskoj gde više od polovine prepisanih lekova nema generički ekvivalent.\nNavodi se da je u 2011. u Francuskoj samo 39% statina koji se koriste za lečenje holesterola bilo generičko dok je u Nemačkoj udeo bio 96%, Finskoj i Britaniji 73% a Norveškoj 72%.\nRevizorski sud zalaže se za podsticanje prepisivanja generičkih lekova u Francuskoj utvrđivanjem ciljeva za lekare i kažnjavanjem onih koji ih ne ispune.\nPredlog je zasnovan na nemačkom modelu. Tokom devedestih godina prošlog veka ograničeni su budžeti za lekove koji se prepisuju a nemačkim lekarima nuđen je finansijski podsticaj za prepisivanje jevtinijih lekova. Ako bi premašili budžet, doktori su rizikovali da im se oduzme deo plate.\nRevizori navode da je između 2010. i 2013. godine udeo generičkih lekova koji se plaćaju iz socijalnog u Nemačkoj porastao na 75% sa 50% a u Francuskoj na 31% sa 24%.\nVisoka cena lečenja dugotrajno bolesnih\nU 2012. godini oko 9,5 miliona Francuza patilo je od dugotrajnih bolesti, pokazuju podaci socijalnog osiguranja. Njihov broj raste u proseku po 3,8% godišnje i 2016. bi mogao da dostigne 11 miliona, preneo je EurActiv.com.\nTe dugotrajne bolesti spadaju u 30 kategorija koje zahtevaju dugo i "posebno skupo lečenje" čiju cenu u potpunosti pokriva francusko socijalno osiguranje. U 2010. su četiri grupe bolesti pokrivale tri četvrtine rasta trosksova za lečenje dugotrajnih bolesti - kardiovaskularne bolesti (30%), maligni tumori (15%), dijabetes (16%) i psihijatrijske bolesti (14%).\nDve trećine plaćanja iz francuskog fonda za zdravstveno osiguranje ide za lečenje dugotrajnih bolesti, što znači 80 milijardi evra potrošnje svake godine.\nInače, kriterijumi da se neka bolest smatra dugotrajnom izmenjeni su radi smanjenja troškova 2011. godine kada je francuska vlada sa liste dugotrajnih bolesti skinula visok krvni pritisak.\nIsti lek, drugo ime, niža cena\nEvropsko tržište generičkih lekova vredno je sedam milijardi evra, što predstavlja tek desetinu vrednosti farmaceutskog tržišta Evropske unije, pokazuju podaci farmaceutske organizacije Žirofarm (Girophram).\nPoljska je evropski lider kada je reč o zameni patentiranih lekova generičkim dok je Francuska 13. na listi. Trenutno je svaki peti lek prodat u francuskim apotekama generički.\nPrema procenama Evropske komisije, generički lekovi u proseku su 40% jevtiniji od orginalnih brendiranih lekova.\n: Dron nosi lekove na nemačko ostrvo\n: Test gojaznosti za mađarske đake


Nacionalni konkurs Pošte Srbije za preduzetnice počinje sutra, 8. marta - Radio Sto Plus\nNacionalni konkurs Pošte Srbije za preduzetnice počinje sutra, 8. marta\nPošta Srbije saopštila je da će sutra, 8. marta pokrenuti prvi nacionalni nagradni konkurs „100 uspešnih, poslovnih žena“, pod sloganom „Najbolje tek dolazi“, čime se pridružila inicijativi i planovima vlade Srbije za podršku ženskom preduzetništvu i unapredjenju položaja žena na tržištu rada. „Dosledno ispunjavajući...\nPošta Srbije saopštila je da će sutra, 8. marta pokrenuti prvi nacionalni nagradni konkurs „100 uspešnih, poslovnih žena“, pod sloganom „Najbolje tek dolazi“, čime se pridružila inicijativi i planovima vlade Srbije za podršku ženskom preduzetništvu i unapredjenju položaja žena na tržištu rada.\n„Dosledno ispunjavajući svoju društveno-odgovornu ulogu Pošta je konkurs namenila preduzetnicama ili osnivačima i zakonskim zastupnicima malih preduzeća sa teritorije cele Srbije, sa ciljem da pomogne osnaživanje i promociju ženskog preduzetništva kroz afirmaciju biznisa čije su vlasnice žene, kao i njihovu veću konkurentnost i bolje pozicioniranje na nacionalnom tržištu roba i usluga“, navedeno je u saopštenju.\nNagradni konkurs „100 uspešnih poslovnih žena“ traje do 8. aprila 2022. godine, a kriterijumi za ocenjivanje su, izmedju ostalog, nagrade u oblasti poslovanja ili stvaralaštva, društveno-odgovorne aktivnosti i uspešnost prezentovanih poslovnih aktivnosti ili poslovne ideje.\nDetaljne informacije o uslovima konkursa i načinu prijave dostupne su na internet adresi http://preduzetnice.posta.rs.


Trgovinski deficit Rumunije dostigao 602 miliona eura – The PRESTIGE\nEkonomija 14.03.2017. rumunija, rumunski izvoz, trgovinski deficit, tržište\nSpoljnotrgovinski deficit Rumunije iznosio je u januaru ove godine 602,2 miliona eura, što je za 222,5 miliona više nego u istom mjesecu 2016. godine\nJanuarski izvoz je bio vrijedan 4,68 milijardi eura, i porastao je za 13,6 procenata na godišnjem nivou, a uvoz je iznosio 5,28 milijardi eura, ili za 17,4 odsto više nego u januaru prošle godine, objavio je Nacionalni institut za statistiku (INS) u Bukureštu.\nU odnosu na decembar, rumunski izvoz je u januaru porastao za 8,6 odsto, dok je uvoz pao za 3,9 procenata.\nIzvoz Rumunije na jedinstveno tržište Evropske unije je u posmatranom mjesecu dostigao 3,56 milijardi eura, što predstavlja 76,5 odsto ukupnog izvoza zemlje, a uvoz iz zemalja 28-članog bloka je “težio” 3,94 milijarde eura, odnosno 74,7 odsto agregata uvoza.\nNa tržišta van EU plasirano je robe za 1,11 milijardu eura (23,8 odsto ukupnog izvoza), a uvezeno za 1,33 milijarde evra (25,3 odsto ukupnog uvoza).\nU ukupnoj spoljnotrgovinskoj razmjeni u januaru su dominirale mašine i transportna oprema sa udjelom u izvozu od 48,3 odsto, a u uvozu sa 36,9 odsto, navodi se u saopštenju rumunske statistike.


Apr 19, 2016 SAP\nSAP SE (NYSE: SAP) objavio je preliminarne finansijske rezultate za prvi kvartal 2016. godine.\nPosle rekordnog završetka 2015. godine, SAP je u prvom kvartalu ove godine zabeležio stabilan rast, iako je taj period sezonski najslabiji kvartal. Glavni nosioci dobrih rezultata su porast cloud usluga i novi korisnici S/4HANA.\n„SAP-ovi osnovni pokretači rasta su stabilni – od naših S/4HANA aplikacija koje su najbolje u svojoj klasi, do naše potpune vizije clouda,“ izjavio je Bil Mekdermot, direktor kompanije SAP. „Mi očekujemo povećanje poslovnog uspeha kako godina bude prolazila, što je u potpunom skladu sa našim vodiljama za celu godinu. SAP nastavlja da bude kompanija sa izuzetno profitabilnim rastom.“\n„Prvi kvartal nam je sezonski najslabiji kvartal. Dok su regioni EMEA i APJ pokazali stabilnu realizaciju, region (Severne i Južne) Amerike je sporije startovao. Mi smo uspešno transformisali naše poslovanje tokom 2015, što je doprinelo snažnom rastu u zaradama po akciji,“ rekao je Luka Mucić, finansijski direktor kompanije SAP. „Zahvaljujući stabilnoj najavi budućih poslova širom našeg portfolija, mi smo na pravom putu da postignemo predviđanja za celu godinu.“\nSAP je zabeležio snažan rast u cloud uslugama, veći od očekivanog. Prihod od pretplata na cloud usluge i usluge održavanja u prvom kvartalu 2016. godine porastao je za 33 odsto. S obzirom na ubrzan rast cloud usluga, zabeležen je i rekordni odnos tog prihoda u odnosu na ukupan prihod kompanije, pa tako sada cloud nosi 69 odsto ukupnog prihoda u prvom kvartalu ove godine.\nNajveći uspeh zabeležen je u EMEA (Evropa, Srednji istok i Afrika) i APJ (Azijsko-pacifički) regionima. U Latinskoj Americi su se osetile posledice političke i makroekonomske stabilnosti, dok je severna Amerika zabeležila slabiji početak godine, imajući u vidu snažan završetak prošle.\nRast S/4HANA nastavio se i ove godine, pa je tako u prvom kvartalu 2016. godine dodato 500 novih korisnika, od kojih 30 odsto predstavlja potpuno nove korisnike SAP usluga.\nPOSLOVNI PREGLED ZA 2016. GODINU\nNa osnovu preliminarnih rezultata moguće je napraviti preciznije predviđanje za celu 2016. godinu.\nBazirano na konstantnom rastu u segmentu clouda, kompanija SAP očekuje da će do kraja 2016. godine prihod za pretplatnike na cloud usluge i podršku biti između 2,95 – 3,05 milijardi evra. Viša vrednost predstavljala bi porast od 33% u odnosu na 2015.\nKompanija očekuje da će ukupni prihod u 2016. od clouda i softvera porasti za 6% – 8% u odnosu na 2015.\nTakođe, kompanija očekuje da će u 2016. profit iz poslovanja biti između 6,4 i 6,7 milijardi evra (2015 iznosio je 6,35 milijardi evra).\nViše detalja o finansijskim rezultatima prvog kvartala možete pronaći na http://news.sap.com/sap-announces-preliminary-first-quarter-2016-results/


Titula „magistar“ samo za odabrane Banjaluka.com\nTitula „magistar“ samo za odabrane\nNakon mnogobrojnih odlaganja i silnih peripetija konačno je raspisan konkurs za master studije na Unverzitetima U Banjaluci i Istočnom Sarajevu.\nPrijemni ispit za master studije biće održan na svim fakultetima 5. decembra, a prema konkursu, samo izlazak na prijemni košta minimalno 200 KM, dok školarina iznosi od 880 KM za redovne studente, i 1500 KM za vanredne. Uvijerenje o završenom falutetu košta 30 KM, a studenti koji planiraju da upišu master fakulteta čiju diplomu nemaju moraju da izdvoje dodatnih 50 maraka za nastavni plan i program.\nTakođe, pojedini fakulteti su pripremili skripte i knjige koji je neophodno pročitati da bi se uopšte izašlo na prijemni, a i one koštaju od 10 do 50 KM.\nS obzirom na činjenicu da velika većina studenata žive kao podstanari i da ih izdržavaju roditelji i s obzirom na ekonomsko stanje, nameće se zaključak da je ovo još jedan „genijalan“ trik i jedna od mijera štednje koja opet udara po džepu najsiromašnije populacije.\nOno što svakako teže pada od visoke školarine jeste nula posto garancije da će oni koji magistriraju naći posao koji odgovara tom nivou stručnosti.


Od smeća zgrnuli milione | Ekonomija | Novosti.rs\nOd smeća zgrnuli milione\nV. C. S. | 22. novembar 2011. 20:56 | Komentara: 3\nSvaki od 40.000 uličnih sakupljača u Srbiji dnevno skupi po 200 kg papira i zaradi oko 500 dinara. U državnoj kasi 50 miliona evra od PDV na prodaju senkundarnih sirovina\nNovi Sad: Spor čuvara kontejnera i "sekundaraca"\nSakupljačima otpada ugrožena egzistencija\nKruševac: EU donirala 55 kompleta opreme za sakupljanje sekundarnih sirovina\nOdneli lim iz podvožnjaka!\nU SRBIJI se oko 40.000 ljudi bavi sakupljanjem otpada. Četvrtina od ovog broja su deca mlađa od 18.\nPrema podacima USAID, čak 75 odsto otpada za reciklažu u Srbiji sakupe ulični sakupljači. Po rečima Šabana Salijevića, predsednika Republičkog sindikata sakupljača sekundarnih sirovina, jedan od njih, prosečno, za dan sakupi oko 200 kilograma papira i kartona, od čega zaradi 500 dinara. Gvožđe, bakar i mesing su skuplji, ali se i teže nalaze.\n- Naša država je prestala da uvozi celulozu zahvaljujući sakupljačima. Prošle godine su u budžet uneli 50 miliona evra na ime PDV i ostalih poreza kad su prodali sekundarne sirovine otpadima - kaže Salijević.\nDNEVNO RADE 12 SATI, PREĐU 20 KILOMETARA ISTRAŽIVANJE koje je radio Sindikat, uz pomoć nevladinog sektora, pokazalo je da prosečan radni dan jednog sakupljača traje 12 sati i da za to vreme on prepešači 19,7 kilometara. U ovom poslu je 8.000 porodica.\nMada ovo zanimanje ne postoji u šifrarniku Nacionalne službe za zapošljavanje, kako kažu u službi, napravljeni su neki ustupci:\n- Zbog potrebe posredovanja, licima koja su radila na ovim poslovima, ili su se osposobljavala za rad na njima, služba je uvela mogućnost da im se ovo iskustvo evidentira. U ovom trenutku evidentirali smo 75 osoba koje su se izjasnile da ubuduće žele da im se posreduje za rad na poslovima sakupljača sekundarnih sirovina.\nOsobe koje su već radile ove poslove ili su se javile službi sa željom da im ona nađe posao, mogu da ostvaruju sva prava u skladu sa Zakonom o zapošljavanju, ako im je radni odnos prestao i ako su bila osigurana, odnosno u radnom odnosu najmanje 12 meseci.\nOvo je samo početak uvođenja sakupljača otpada u legalne tokove, što je jedan od velikih projekata koje trenutno u Srbiji finansira USAID, a čiji je nosilac ”Zelena inicijativa”. Po rečima Miloša Đajića iz ”Inicijative”, cilj je da republički Fond za zaštitu životne sredine konstantno odvaja sredstva za organizaciju socijalnih preduzeća i zadruga sakupljača otpada. Tako bi, kaže, ovi ljudi dobili pravo na radni staž, penziju i zdravstveno osiguranje.\nUvođenje u legalne tokove prioritet je i Sindikata sakupljača.\n- Moramo da legalizujemo ovo zanimanje jer će, u suprotnom, s ulaskom krupnog kapitala na tržište upravljanja otpadom, svi ljudi ostati bez posla. Već smo počeli razgovore sa državom, a nadamo se i da ćemo imati partnerski odnos sa lokalnim vlastima.


Poslodavci dodatno opterećeni ako zaposle penzionere | Boom93\nPenzioneri osiguranici, koji su zasnovali radni odnos, nemaju više obavezu da izaberu osnov osiguranja po kome će biti osigurani, već moraju biti osigurani kao zaposleni. Od 11. aprila svako ko zaposli penzionera mora da mu plaća i obavezan doprinos za zdravstveno osiguranje po stopi od 10,3%, što ranije nije bio slučaj, potvrđeno je iz Poreske uprave za Politiku.\nNaime, članom 15. Zakona o zdravstvenom osiguranju, koji je stupio na snagu 11. aprila ove godine, uređeno je pitanje prioritetnog osiguranja. Primena ove odredbe, odnosi se kako na penzionere koji su zasnovali radni odnos pre 11. aprila ove godine, tako i na one koji su se zaposlili posle tog datuma, piše Politika.\nAko se pogleda Zakon o zdravstvenom osiguranju, navodi se da poslodavci koji zasnuju radni odnos sa korisnikom penzije počev od 11. 4. 2019. godine, pored poreza na zaradu po stopi od 10% i doprinosa za PIO po stopi od 26% moraju da plaćaju i doprinos za zdravstveno osiguranje po stopi od 10,3%.


U posljednjem kolu Lige 6, Borac je savladao Spars sa 82:75, Leotar je rezultatom 68:63 bio bolji od Čelika, a Igokea je sa 95:61 pobijedila Široki.\nPrvi dio završnice domaćeg šampionata je sada kompletiran, a pitanje je da li će doći do ranije predviđenog fajnal fora, koji je trebalo da se odigra u dvorani u Laktašima.\nNaime, pet od šest klubova je poslalo dopis u kome traže da se liga prekine po trenutnom poretku, gdje je Igokea prva, Borac drugi, Spars treći, a Široki četvrti, povodom čega se danas oglasio predsjednik Širokog, Igor Jelčić.\nŠto se tiče današnje tri utakmice, Borac je na krilima Džonatana Dejvisa, koji je postigao 19 poena, savladao Spars u Sarajevu sa 82:75. Na drugoj strani, istakao se Nedim Buza sa dva poena manje.\nLeotar je u nešto tvrđem meču, takođe kao gost, rezultatom 68:63 bio bolji od Čelika. Najefikasniji kod pobjednika je bio Božo Đurasović sa 15, dok se na drugoj strani istakao Srđan Gavrić sa 17 poena.\nIgokea je izuzetno ubjedljivo pobijedila Široki, a konačan ishod je glasio 95:61. Aleksandrovčane je predvodio Dalibor Ilić sa 21 poenom, a Mate Mandić ih je na drugoj strani postigao 18.\nUkoliko ne dođe do fajnal fora, Aleksandrovčani će sa deset trijumfa iz isto toliko utakmica biti šampioni Bosne i Hercegovine za sezonu 2020/2021.\nPrethodni članakKvenka tragičar u porazu Španije, Portugal prvi finaliste Evropskog prvenstva za mlade (VIDEO)\nNaredni članakNovi odlazak iz Širokog Brijega, štoper napustio klub


DOGOVORENO!: Izbori na svim nivoima 3. aprila 2022. godine – Kruševac PRESS\nAutor Redakcija\t Objavljeno 23.10.2021. 0\nNa današnjem međustranačkom dijalogu, koji se održava bez posredstva predstavnika Evropskog parlamenta, dogovoreno je da se izbori u Srbiji održe 3. aprila, potvređeno je portalu Nova.rs.\nKako piše Nova.rs, na dijalogu je dogovoreno da se u Srbiji istovremeno održe beogradski, parlamentarni i predsednički izbori. Lokalni i parlamentarni izbori biće raspisani 15. februara, a predsednički izbori 3. marta, kako se na birališta izlazilo 3. aprila.\nNa dijalogu između vlasti i opozicije, bez prisustva predstavnika EP, kom predsedava predsednik Skupštine Srbije Ivica Dačić, prisustvuje i predsednik Srbije Aleksandar Vučić.\nJedan od zahteva opozicije pred održavanje međustranačkog dijaloga bio je da se odvoje predsednički i parlamentarni izbori, ali očigledno da vlast nije želela da im izađe u susret i ispuni taj zahtev.\nRASPISAN REFERENDUM: Građani odlučuju da li su za potvrđivanje akta o promeni Ustava…


Izbori za načelnika Srebrenice presudni za opstanak Srba na ovom prostru – Zrenjanin\nIzbori za načelnika Srebrenice presudni za opstanak Srba na ovom prostru\nSeptember 21, 2016 September 22, 2016 List Zrenjanin\n– Izbori za načelnika i članove Skupštine opštine Srebrenica koji se održavaju 2. oktobra, od presudnog su značaja za opstanak srpskog naroda u ovom delu Republike Srpske. Zbog toga je važno da svi Srebreničani sa prvom glasa, rasuti po raznim mestima Srbije, glasaju na ovim izvorima. Činjenica da sam jedini srpski kandidat za načelnika Opštine Srebrenica, govori o ozbiljosti situacije i opasnosti koja preti našem narodu, ako na vlasti ostane aktuelna garnitura koja širi neistine o Srbima i sistematski naš narod proglašava genocidnim, a naše žrtve nipodaštava.\nOvim rečima se – na pres konferenciji održanoj u prostrijama Gradskog odbora Srpske radikalne stranke u Zrenjaninu, diplomirani inženjer tehnologije Grujičić, inače član SRS Republike Srpske, obratio Srebreničanima koji žive na području Zrenjanina.\nZajedno sa Grujičićem, Zrenjanin i okolna mesta u kojima žive ljudi izbegli sa prostora Istoične Bosne, posetili su i Slavko Stojanović, predsednik Opštinskog odbora SRS Republike Srpske Srebrenica, i njegov kolega iz Bratunca Mile Stanojević.\nGosti iz Srebrenice i Bratunca ukazali su i na važnost referenduma o Danu Republike Srpske koji se održava 25. septembra\n← RADOVI U„MEDISONU”\nIsključenja struje u Zrenjaninu i Lukićevu →


Stižu pozivi za vojne vežbe, zašto sada i kolike su kazne - ebart\nStižu pozivi za vojne vežbe, zašto sada i kolike su kazne\nPlan Vojske Srbije je da pripadnike rezervnog sastava poziva na vežbe jednom u pet godina, pošto vojna obaveza traje do 65. godine.\nTo je za N1 rekao portparol Ministarstva odbrane Jovan Krivokapić i istakao da vežbe nemaju veze sa bezbednosnom situacijom ili migrantskom krizom.\n"To je redovna praksa", rekao je Krivokapić.\nOva tema je pokrenuta pošto su pozivi za vojne vežbe stigli su proteklih dana na adrese većeg broja stanovnika Novog Beograda, pa su se građani ovog dela prestonice uznemirili, ne znajući koji je povod za ovakvu vrstu obuke.\n"U pozivu se navodi da će vežba trajati 15 dana, a za one koji se ne odazovu zaprećena je kazna od 10.000 do 50.000 dinara ili tri meseca zatvora. Krivokapić naglašava da nije u pitanju nikakva novina, i da se radi o praksi koja je na ovim prostorima uvedena posle Drugog svetskog rata", navodi N1.\nPrema Krivokapićevim rečima, stekli su se određeni uslovi da Vojska Srbije može i aktivnije da vrši obuku rezervnog sastava.\n"Ljudi koji su služili dobrovoljni vojni rok s oružjem ili prethodno redovan vojni rok sa oružjem, automatski se prevode u rezervni sastav Vojske Srbije. Ali, bez obzira da li su služili vojni rok s oružjem ili ne, ili civilno služili, oni se kada napune 30 godina prevode u rezervni sastav Vojske Srbije", rekao je Krivokapić.


Ubedljivim trijumfom nad San Antonijem Detroit se vratio u borbu za šampionski prsten\nFinalna serija NBA plej-ofa ponovo postaje zanimljiva pošto su zvanični šampioni ubedljivim trijumfom u svojoj dvorani – 96:79 smanjili prednost San Antonija na 2-1.\nDetroit – San Antonio 96:79\nKošarkaši Detroita još jednom su potvrdili da najbolje igraju kada su pod najvećim pritiskom. Suočeni sa zaostatkom od 2-0 u finalnoj seriji plej-ofa, branioci titule pružili su mnogo bolju partiju nego u prvim utakmicama u San Antoniju i sa ubedljivih 96:79 "vratili" se u borbu za šampionski prsten.\nDvorana "Oburn Hils Palas" bila je ispunjena do poslednjeg mesta, atmosfera je bila izvanredna, ali to nije omelo goste iz San Antonija, koji su vrlo dobro ušli u meč, mahom vodili u prvoj četvrtini i održavali ravnotežu gotovo do kraja trećeg perioda. Međutim, za razliku od prethodnih mečeva, od udarne trojke Sparsa, jedino je Toni Parker sa 21 poenom bio na svom uobičajenom nivou. Tim Dankan je ostvario "dabl-dabl" – 14 poena i 10 skokova, ali se prilično ispromašivao (5-15 iz igre), dok Manu Đinobili nije bio ni blizu svog MVP učinka u prva dva susreta. Argentinac je postigao 7 poena i imao čak 6 izgubljenih lopti.\nOdlučujuću seriju Pistonsi su napravili na prelazu trećeg i četvrtog 'kvotera', a sve je započeo veteran Lindzi Hanter prodorom od koša do koša uz faul Parkera. Usledile su još dve dobre odbrane Pistonsa, posle čega su Antonio Mekdajs i Rip Hamilton poentirali, pa je Detroit za manje od minut od izjednačenja stigao na sedam razlike – 70:63. Parker je na samom kraju četvrtine smanjio prednost domaćih, ali su poslednjih 12 minuta protekli u apsolutnoj dominaciji Pistonsa. Raspoloženom Hamiltonu, koji je završio sa 24 poena, pridružio sa Čonsi Bilaps, koji je uz 20 poena, imao 7 asistencija i 6 skokova.\nKada se ima u vidu da je Ben Valas bio sjajan sa 15 poena, 11 skokova, 5 blokada i 3 ukradene lopte, da je Prins bio dvocifren – 12 poena, 6 skokova i 5 asistencija, baš kao i Mekdajs – 12 poena, 9 uhvaćenih lopti, a Rašid Valas, ipak solidan – 8 poena, 7 skokova, jasno je zašto su Pistonsi na kraju bili ubedljivi. U poslednjem minutu priliku je dobio i Darko Miličić, ali nije uspeo da se 'upiše'.\nDžekson ponovo u Lejkersima, Kobi čestitao telefonom\nPored finalne serije plej-ofa, glavna vest iz NBA lige je povratak Fila Džeksona na klupu Los Anđeles Lejkersa. Na zvaničnoj konferenciji za novinare saopšteno je da se radi o ugovoru na tri godine, a GM trofejnog kluba, Mič Kupčak u šali je rekao da se Džekson vraća sa najdužeg trudničkog bolovanja u istoriji sporta.\n"Ovo je nešto za šta nisam verovao da može da se desi", rekao je Džekson okupljenim novinarima podsećajući da je pre manje od godinu dana dobio otkaz posle poraza u finalnoj seriji plej-ofa. "Nisam verovao da ću ovako opušteno stajati ovde i osećati čak veću podršku i poverenje, nego kada sam prvi put dolazio u ovaj klub. Naš pohod počinje danas i ništa ne možemo da promenimo preko noći, tako da očekujem strpljenje, ali mislim da postoji nada da ovaj tim može da se vrati u plej-of", dodao je Džekson ističući da se nije vratio zarad 10. titule i da bi ga iznenadilo da u naredne tri godine Lejkersi dođu do prstena.\nPrvo pitanje novinara sasvim očekivano odnosilo se na Kobija Brajanta.\n"Mislim da je to pitanje poverenja, pitanje obnavljanja poverenja koje je postojalo između nas", rekao je Džekson i dodao da ga je Brajant pozvao telefonom tog jutra kako bi mu čestitao na dobijanju posla. "Osetio sam da i on veruje da možemo da idemo napred", dodao je Džekson.\nBrajant je posle zvaničnog predstavljanja izdao i saopštenje u kome je naglasio da je "Fil Džekson provereni pobednik", a čestitku trofejnom stručnjaku uputio je i još jedan njegov bivši igrač. U ekskluzivnoj izjavi za TV mrežu ESPN, Šakil O'Nil je rekao da je uvek poštovao Džeksona i da je za njega sjajno što se vratio u Lejkerse.\n"Želeo sam da ga vidim u Sakramentu, jer bi se Bibi, Miler i Stojaković bolje uklopili u njegov 'napad u trouglu', ali sigurno je u Los Anđelesu dobio ponudu koja se ne odbija. Srećan sam zbog Fila i čestitam mu", zaključio je O'Nil.


Poslanici EP zabrinuti zbog sve većeg uticaja Kine u Srbiji\nPolitika Autor:N119. jan. 202116:42\nDačić: Sa poslanicima EP uskoro o međustranačkom dijalogu\nPoslanici EP: Nazadovanje demokratije na Balkanu\nKako je dodala članica EP Miriam Lekman, ove investicije i njihov uticaj simbolizuju sve veći uticaj Kine u Srbiji i drugde.\n„Kineskim investicionim projektima nedostaje transparentnost i održivost, a pored štete po životnu sredinu imaju i korozivan efekat na upravljanje. Zbog toga je važno da Evropska unija pozove srpsku vladu da se pozabavi uticajem ovih investicija, kao i da poštuje domaće zakonodavstvo i propise donete u procesu pristupanja EU“, rekla je Lekman.\nEvropski parlamentpismo Oliveru Verheljijuposlaniciuticaj Kine u Srbiji


Naprednjaci se nisu žalili jedino na odluku o „reprizi“ u selu Ševarice, gde je zabeležen višak listića i pokušana krađa izbornog materijala, o čemu je naš list pisao.\nPonovljeni izbori u Šapcu održani su 5. septembra, na 27 od ukupno 100 biračkih mesta. U ponoć, nakon zatvaranja birališta, oglasio se prvi na listi „Zajedno za Srbiju“ Nebojša Zelenović i već tada najavio da će zatražiti da se glasanje, zbog navodnih nepravilnosti, opet ponovi.\nU Šapcu očekuju da Upravni sud novu odluku donese do kraja sedmice, pa se eventualna „repriza“ glasanja, može dogoditi krajem sledeće sedmice. Izborni proces u gradu na Savi traje punih 13 nedelja i niko još ne može da garantuje kada će se završiti.\nU septembru, naprednjaci su ponovili trijumf iz juna, osvojivši apsolutnu većinu u šabačkom lokalnom parlamentu. Nakon ponavljanja glasanja, prišli su im pokret „Zapadna Srbija“, dosadašnjeg predsednika Skupštine grada Nemanje Pajića i Ruska stranka.\nTags: GIK, GO SNS Šabac, Nebojša Zelenović, ponovljeni izbori, Šabac, Ševarice, žalba Upravnom sudu


Grad koji oduzima dah: Čitatelji Guardiana izabrali Sarajevo za vikend destinaciju - Pozitivne.info\nTuristička putovanja 09/03/2015 Naj Vijesti 0\nsarajevo76 Turizam BiH8\nBritanski Guardian prije nekoliko dana objavio je tekst o 10 evropskih gradova gdje možete otići za vikend. Oni su odabarali Gent u Belgiji, Lion...\nBritanski Guardian prije nekoliko dana objavio je tekst o 10 evropskih gradova gdje možete otići za vikend. Oni su odabarali Gent u Belgiji, Lion u Francuskoj, Porto u Partugalu, Beograd u Srbiji… No, ubrzo je uslijedila reakcija čitalaca.\nOni su dali svoje prijedloge koje je Guardian uvažio i napravio listu novih deset destinacija koje treba posjetiti, prenosi Patria. Na listi je i Sarajevo za koje čitaoci navode da oduzima dah.\nOvo su gradovi koje, prema izboru čitalaca Guardiana, vrijedi posjetiti:\n1. Bologna, Italija\n2. Nice, Francuska\n3. Alghero, Italija\n4. Sarajevo, Bosna i Hercegovina\n6. Granada, Španija\n7. Sofia, Bugarska\n8. Solun, Grčka\n9. Wroclaw, Poljska


Epilog Dedinjegejta: Jedan Stranac Časnih Namera (I deo) | Projekat Transparentnosti\nBy Funkcioner\tDnevnik, Investiranje, Koordinacija/Posredovanje, Partiotizam, Srbija, Stranka\nEpilog Dedinjegejta: Jedan Stranac Časnih Namera (I deo)\nDragi Moji Čitaoci i Još Draže Čitateljke, želeo bih Vam se prvo izviniti što ste čekali više od nedelju dana da čujete Glas od Moje Ličnosti, ali, videćete, i te kako je opravdano – naime, za Vas sam se borio protekle sedmice, svim Silama: za Vaše Dobro, Vaš Boljitak i Vašu Budućnost!\nElem, nakon što su se pomalo Smirile Strasti, Dinamo Promena, imenom Predsednik Moje Partije, je zajedno sa Predsednikom Druge Vladajuće stranke Srbije počeo da gladi Manji Nesporazum do koga je došlo, a i mi Funkcioneri smo sa Svoje Strane počeli raditi isto – odgovorno prema Vlasti koja je Jedini Garant Stabilnosti Strateških Integracija. Međutim, išlo je teže nego što se moglo pretpostaviti. Jer, pale su Teške Reči i Odluke, koje se nisu mogle povući – bila je u pitanju Čast i Odanost Partiji, to jest – Državi.\nU okviru tog Procesa Pomirenja, tokom ove sedmice došlo je do još Jedne Veoma Važne Stvari (koja je ispala Ključnom)i.to jest -. teškim Integracija,mae nisu mogle povući.arentosti, st – Predsedniku m i ioslita će se , u vezi koje sam primao Instrukcije od Predsednika Vladajuće stranke Srbije još pre Nesporazuma, a koja se iznenada pokazala kao značajna baš zbog njega. O čemu se zapravo radi: otprilike pre dva meseca pojavio se Jedan Stranac iz nama Prijateljske Zemlje Kojoj Težimo i predstavio se kao Prijatelj Bivšeg Ambasadora te nama Prijateljske Zemlje, koji je ovde došao kako bi se bolje upoznao sa Prilikama u Zemlji, a sve zbog želje da ovde Investira. Prirodno, mi smo se obradovali jer smo uvek srećni kada se pojavi Neki Stranac Časnih Namera i postarali smo se da mu Ništa Nenedostaje. Nadležni Ministar je zadužio Svoju Osobu od Poverenja da se pobrine za to, kao i da Jednog Stranca vodi kuda god je to bilo potrebno, shodno Tipu Investicija za koje bi ovaj izrazio Interesovanje.\nMnogi od Nas su sve to smetnuli sa uma, uzdajući se potpuno u Osobu od Poverenja Nadležnog Ministra, dok se pre tri dana nije u Mom Uredu pojavila Dotična Persona i prekinula me u sređivanju Izvesne Poverljive Dokumentacije. Delovao je zbunjeno i smeteno, te sam se Uplašio da se Njegovo Zdravlje nije možda Narušilo usled izgleda da može doći do rušenja Kule koju za Dobro Poreskih Obveznika gradimo već tolike godine, to jest – Strateških Integracija. Ispostavilo se da se upravo to desilo!\nDrhtavim glasom mi je saopštio Svoju Zabrinutost za Celokupnu Situaciju i posledice koje iz toga mogu da se izrode, ali sam Ja ovog Dragog Čoveka pokušao uveriti da će se sve svršiti Najbolje po Potrošače Dobrotvora Naše Stranke. Nije delovao ubeđen, i po prvi put sam posumnjao u svoje Govorničke Kvalitete. Ipak, ispostavilo se i da je to sa razlogom. Naime, Jedan Stranac Časnih Namera, koga je Moj Sagovornik pratio diljem Zemlje, opasno se zabrinuo da će doći do Kataklizme pa je brže-bolje požurio da preko Svog Saradnika, to jest – Osobe od Poverenja Nadležnog Ministra – dođe u kontakt sa nekim značajnim u Partiji – to jest, sa Mnom – i da pokuša da sa Svoje Strane da doprinos Opštem Boljitku Građana Naše Zemlje. Bilo je to do Srži Plemenito i Ja nisam mogao ostati ravnodušan već sam poželeo da se istog trenutka susretnem sa tim Čovekom i stegnem mu Ruku. Dok smo se vozili prema Njemu, Moj Sagovornik mi je takođe objasnio da je posebna briga Jednog Stranca Časnih Namera upućena prema Njegovoj Investiciji koja će Mnoga Dobra doneti Našim Građanima i da ne želi da to propadne. Istaknuto je takođe i da Finansijska Pomoć koju Taj Stranac upućuje Njemu, Mom Sagovorniku, kako bi što bolje obavljao posao za Dobrobit Građana, nije za zanemarivanje: podvukao je da ne može zamisliti da se iz Nove Kuće vrati u Stari Stan jer bi to za Poreske Obveznike bila Katastrofa – ne bi bio u Stanju da posao Valjano obavlja! Složio sam se sa tim Jadnim Čovekom i saosećao sam se sa Njegovim Bolom, jer, osećao sam koliko Voli Poreske Obveznike.\nTagged Beograd, Koalicioni Partneri, Strana Ulaganja, Sukob, Velika Kriza, Vlada, vladajuca koalicija


Vrebalov: Pretili su mi ali se ne plašim | Autonomija\nVreme je da se podsetimo devedesetih godina, kada slične nacionalističke grupe nismo ozbiljno shvatali pa smo videli kako smo prošli\nPotpredsednik Skupštine Vojvodine Milivoj Vrebalov izjavio je večeras da je dobio anonimne pretnje telefonom i dodao da se ne plaši jer to nije „ni prvi ni poslednji put“ u njegovoj političkoj karijeri.\nVrebalov je u emisiji Radio-televizije Vojvodine ispričao da je rano jutros primio više poziva na mobilni telefon i naveo da su ga nepoznate osobe pitale da li je „Srbin ili Bugarin ili nešto treće“, kao i da su pretili njegovoj porodici, a ne samo njemu.\nDodao je da su pretnje usledile nakon što je prekjuče osudio paljenje vojvođanske zastave i rekao da je „teško zamisliti veće izdajnike svoje otadžbine od onih koji pozivaju na nasilje i na devedesete godine prošlog veka, kao što to rade takozvani (SNP) Naši“.\nVrebalov je rekao da mu nije prijatno što je dobio pretnje, ali da se ne plaši, pošto je i ranije u različitim situacijama bio meta onih koji prete. „Nazovimo to rizikom profesije, tako to izgleda kada se bavite politikom u Srbiji i kada ste spremni da jasno i glasno osudite one koji pozivaju na nasilje“, rekao je Vrebalov.\nPrema njegovim rečima, na delu je pokušaj „satanizacije“ Vojvodine, njenih simbola i institucija. On je pozvao nadležne organe da konačno reaguju na pozive na linč neistomišljenika, jer „što se više to bude odlagalo, ekstremisti će sve više dobijati krila“. „Vreme je da se podsetimo devedesetih godina (prošlog veka), kada slične nacionalističke grupe nismo ozbiljno shvatali pa smo videli kako smo prošli. Pametan čovek se uči na tuđim greškama, a budala na svojim“, poručio je Vrebalov.\nDodao je da ključ leži u pronalaženju onih koji su nalogodavci ekstremističkih grupa. „U ovakvim vremenima kada buja siromaštvo, đavo prvo zaposli besposlene ruke“, rekao je Vrebalov.


Srna 26.07.2021 07:36\nBANjALUKA - Na većini puteva u Republici Srpskoj i FBiH saobraća se po suvim kolovozima i uz dobru vidljivost i trenutno povoljne uslove za vožnju, ali se vozačima savjetuje da voze oprezno, saopšteno je iz Auto-moto saveza Srpske.\nZbog izvođenja deminerskih radova na dionici magistralnog puta na lokalitetu mjesta Vojkovići, u Ulici Druge Sarajevske brigade–Krupac (Ravnogorska ulica), od 8.15 do 15 časova dolazi do povremenih obustava saobraćaja u intervalima 30 minuta obustave i 10 minuta propuštanja saobraćaja.\nZbog izvođenja deminerskih radova na dionici magistralnog puta Brod-Odžak, mjesto Klakar Donji, od osam do 15 časova radnim danima, dolazi do obustava saobraćaja, u intervalima 30 minuta obustave i 10 minuta propuštanja saobraćaja.\nU toku su radovi u tunelu "Crnaja" na putu Konjic-Jablanica zbog čega se od 20 do pet časova saobraćaj odvija jednom trakom, naizmjeničnim propuštanjem vozila.\nRadovi se izvode u tunelu "Čaklovići" na putu Tuzla-Kalesija, na dionici Simin Han-Caparde, gdje se saobraćaj od 22 do šest časova obustavlja i preusmjerava na alternativni pravac preko Dubrava. Tokom dana, putnička vozila iz smjera Tuzle saobraćaju kroz tunel, a iz smjera Kalesije obilaznicom oko tunela. Teretna vozila se i tokom dana usmjeravaju na put preko Dubrava.


Zvaničnici zdravstva saopštili su u petak da je u Opštoj bolnici u Beranama preminuo još jedan pacijent pozitvan na Kovid 19, kao i da su četiri pacijenta koja se liječe u toj bolnici životno ugrožena, dok je od posljednjeg presjeka registrovano 58 novih slučajeva.\n"Na infektivnom odjeljenju liječi se 31 pacijent koji su Kovid 19 pozitivni", saopšteno je iz beranske Opšte bolnice.\nOd početka juna, kada je nakon 42 dana pauze došlo do naglog povećanja broja slučajeva, u Crnoj Gori je registrovano ukupno 753 slučaja koronavirusa, dok je od 16. marta, kad je registrovan prvi slučaj, oboljelo ukupno 1077 osoba.\nDirektor instituta za javno zdravlje Boban Mugoša saopštio je na konferenciji za novinare NKT-a da je od posljednjeg presjeka analizirano 468 uzoraka od kojih je 58 bilo pozitivno na koronavirus.\n"Imamo ozbiljnu situaciju sa ozbiljnim brojem oboljelih i infekcijom koja se širi", upozorio je Mugoša. “Ulažu se veliki napori da se infekcija obuzda”\nOn je rekao da je od početka epidemije urađeno 23,327 uzoraka, što je na dnevnom nivou u prosjeku između 400 I šesto uzoraka.\n“To bi bilo kao da se svakog dana u Njemačkoj, koja ima 80 miliona stanovnika, testira 58 hiljada ljudi dnevno”, rekao je Mugoša.\nOd početka epidemije koronavirusa u Crnoj Gori preminulo je, zajedno sa danas preminulim pacijentom, ukupno 20 pacijenata pozitivnih na ovaj virus, a jedanaest njih preminulo je od početka juna.\nNKT: Izbori 30. avgusta mogući uz prioritet očuvanja javnog zdravlja\nU međuvremenu, predsjednik Nacionalnog koordinacionog tijela (NKT), Milutin Simović, rekao je da u tom tijelu smatraju da je moguće organizovati cio predstojeći proces izbora u pravcu poštovanja svih odredaba Ustava i zakona i prava svakog građanina Crne Gore da bude biran, uz neprikosnoveni prioritet očuvanja javnog zdravlja.\nSimović je tokom sastanka sa predstavnicima OEBS-a i ODIHR-a u Podgorici, saopštio da u NKT-u smatraju da je “moguće organizovati cio predstojeći izborni proces u pravcu poštovanja svih odredaba Ustava i zakonâ i prava svakog građanina Crne Gore da bira i bude biran, uz neprikosnoveni prioritet očuvanja javnog zdravlja”.\nOn je poručio da je “visok stepen inkluzivnosti svih relevatnih institucija od početka formula uspjeha”, te da se na sjednicama NKT-a “suočavaju argumenti i daju sugestije Ministarstvu zdravlja koje donosi naredbe I obavezujuće mjere”.\n“Tako će biti i ubuduće, uz dodatnu našu opredijeljenost da, uprkos svim izazovima sačuvamo zdravlje svakog građanina – glasača i kompletne izborne administracije, uključujući i posmatrače”, rekao je Simović i dodao da je “u tom pravcu obaveza svih nas zajedno da kreiramo ambijent za slobodno izražavanje volje građana na predstojećim izborima“ .


Poznati dobitnici nagrada na takmičenju „Ljetnja preduzetnička avantura“\nObjavljeno 28 Aug, 2020\nPreduzetnička ideja Ivane Knežević „Dječji centar“ osvojila je prvo mjesto na omladinskom takmičenju „Ljetnja preduzetnička avantura“, koje je kao aktivnost Lokalnog akcionog plana za mlade organizovala Opština Bar, objavljeno je iz Opštine Bar.\nGlasanje za preduzetničke ideje mladih putem Instagram naloga @ljetnja_preduzetnicka_avantura bilo je otvoreno do 20. avgusta, nakon čega je Komisija rangirala ispunjavanje uslova konkursa svih učesnika.\nPrvu nagradu od 500 eura osvojila je Knežević za biznis ideju „Dječiji centar“, koja ima za cilj adekvatnu pripremu djece predškolskog uzrasta za predstojeće obrazovanje, kao i doprinos sveukupnom pravilnom rastu i razvoju djece na području Opštine Bar.\nDrugu nagradu i 300 eura osvojila je Ena Šukurica koja je u saradnji sa koleginicom\nAleksandrom Despotović i dr Brankom Purlijom prikazala mehanizam borbe protiv maloljetničke narkomanije na lokalnom nivou, sa ciljem podizanja kolektivne svijesti o ovom problemu, ali i direktne pomoći ugroženima putem stručnog savjetovanja.\nOmladinsko takmičenje „Ljetnja preduzetnička avantura“ organizovano je sa idejom da podstakne preduzetnički duh i osnaži mlade za kreiranje korisnih i upotrebljivih rješenja u njihovom okruženju.\nRang lista učesnika i broj validnih glasova:\n1. Ivana Knežević (Dječji centar) - 434\n2. Ena Šukurica (Borba protiv maloljetničke narkomanije) - 214\n3. Arijan Liharević (Ljetuj i ti) - 148\n4. Katarina Perović (Upoznaj Bar) - 132\n5. Nikolina Kovačević (Putevima crnogorskih ukusa) -131\n6. Edina Osmanović (PhotoME) - 92\n7. Marina Stojanović (Pametne klupe) - 52\n8. Stefan Milović (Časovi kuvanja u organizaciji TOB)